Ralhrang phu Pu Ngun San Aung cu vanchiatnak nih a tlunh chin lengmang ko ai – Chin World News Evening\nApril 13, 2021 Salai Van Chin News\nPu Ngun San Aung Riankhinhmi Hakha Khua Upa 4 nih an Cohlang Lo. Chin ramkulh Administrative Council Chairman Pu Ngun San Aung nih Hakha khuapi ṭhanchonak committee chungtel ah bochanmi Hakha khua upa 6 rian a khinh hna i cu chung ah cun atu tiang ah upa 4 nih an cohlang lo, tiah kan theih. Pu Thawng Kian nih, “Kei cu ka cohlang lo. An ka thiahmi zong ka thei lo. Cun, mah rian hi ka thiammi zong a si lo caah ka cohlan nakding sullam a um lo,” tiah a chim.\nDr. Thla Cung le Pu Chum Ling zong nih an cohlang lo tiah kan theih. Dr. Thla Cung nih, “Keimah le Pu Chum Ling nih cun kan cohlang lo. Ka Facebook zong ah zapi theih in fiang tein ka ttial ko kha,” tiah a chim. Pu Ral Kham zong SAC Hakha tthanchonak committee chungtel ah rian an khinhmi a cohlang lo, tiah a tunu nih nizan ah a chim.\nPu Cung Hu tu nih cun, “Mah hlan khan voi khat an rak ka chimh i ka al hna. Atutan an ka khumh i ka thei lo. Ca an kan pek hnu lawng in ka theih. Kei cu ka ngandamnak zong nih a pe lo. Zatlangbu lei riantuan ka si i, acozah lei rian hi ka thiammi zong a si lo. Asinain, anmah (SAC) ṭuanvo ngei upa ka ton ta hna lai i ca in rak ṭial an ka ti a si le ka ttial te lai,” tiah The Chin Journal ah a chim. Hakha ṭhanchonak rian committee chungtel ah an khumh vemi Pu Thla Bik tu cu atu tiang kan pehtlai kho lo. Source: The Chin Journal\nKachin Ram Alaw Bum Sakhaan Kahdohnak ah Myanmar Ralkap a Thimi an Tam. Kachin ramchung, Tuluk ramri pawng ah a ummi Alaw Bum sakhaan lak tthan ding Myanmar ralkap nih vanlawng in ni 4 chung pehzul in an doh nain Myanmar ralkap lei in a thimi nitin in an karh, tiah theih a si.\nAlaw Bum tlangcung i sakhaan hi Myanmar ralkap nih kum saupi an rak tlaih nain kan hnu March 25 ah KIA nih an rak lak khawh. Cu tlang cu lak tthan ding in ni 4 chung pehzul in Myanmar ralkap nih vanlawng in an kah i, Tuluk ramchung zong vanlawng bomb 6 an vung tla.Cu lawng si loin Myanmar ralkap nih Tuluk ramchung tiang ah an vanlawng an zuanter i Tuluk ram lei in Alaw Bum tlang cu fak taktak in a den nain atu tiang an la kho lo.\nKIA chimnak nawlngei Col. Naw Bu nih, “Ni 4 chung pehzul in vanlawng in Alaw Bum tlang an rak kah. Ralkap thazaang an chap chin thluahmah i, kahdohnak a fak chinchin ko lai,” tiah Irrawaddy ah a chim.\nVanlawng hmang in Myanmar ralkap nih an kah pin ah kee ralkap bu hnih nih KIA cu an kai hnawh hna. Asinain, Myanmar ralkap in Battalion Commander pakhat telh in ralkap tampi an nunnak a liam. Cun, a tlawm bik Myanmar ralkap minung 8 a nung in an tlaih hna. Nihin zinglei zong ah Phakanh khua lamzawhtu pawl tthenhmal ding in a rami ralkap motor cu Phakanh khualuh lai ah Landmine in an puah hnawh i, ralkap le palik minung 5 an thi.\nButao lei zong ah nihin ah ralkap motor tlarpi cu KIA nih lampi ah an kah i, kahdohnak fak ngaiin a chuak. A thimi an um le um lo theih a si rih lo. Cun, nizan April 12 ah Moekok ah KIA le Myanmar ralkap an i kap i, Myanmar ralkap lei in minung 10 an thi, tiah DVB nih a langhter.\nMomauk peng chung i palik checkpoint pahnih le Tarpein hlei pawng i ralkap sakhaan pakhat zong KIA nih nizan ah an lak cang. March 25 ah KIA nih Alaw Bum tlang an lak hnu in Kachin ramchung hmun kip ah le Shan ramkulh chung ah KIA le Myanmar ralkap karlak kahdohnak a fak chin thluahmah. Source: The Chin Journal, April 13, Yangon (DVB, Irrawaddy)


Esther Tanh le Tanh Lo Ruangah An I Phomh Taktak Cang Hih Unau Bakin An Tang Hna – Chin World News Evening\nDecember 15, 2019 December 15, 2019 Salai Van Theihtlei\nTutan kan nau nu Esther Dawt Chin Sung Myanmar Idol ai tel cu lung a hmui tuk hringhran. Atutiang rih ah cun a tluangtlam rih. Top 4 tiang a phak khawhmi hi lawmhpi cio hna usih! Kan miphun kan fa kan nau a si bantukin thazaang pek cio a si. Teinak tiang a hmuh khawh nakhnga Vote in thazaang pe cio hna usih! Kanmah nih kan dirkamh a herh.\nKan Farnu Esther Dawt Chin Sung dirkamh ruangah le thazaang peknak kongah Chinmi cheukhat karlakah bia i alnak tete a hung chuak pah. Capo biatak bantuk an i phomh hna. Hlasakthiam Nilen Parmawi le A ttapa Nicholas zong an holh len ve. Cun lainu Par Tin Mawi le Olive Nu Cinzah tiin an karlakah bia i alnak tete a um pah. An i alnak hmanthlak leh an ca ttialmi tete kan vun chiah chih.\nOlivia Nu Cinzah nih a ttialmi : Thaizan ah Senthang Holhbak in Nilen Parmawi &Nicholas & Par Tin mawi ( ICBC ) P&W Hlahruai , Aha Kuttum tia simi , Ningzah nih achuahtak mi Amin katheih kaa in Apeuh taktak mi Comment dihlak Ka vunphozar te lai Senthang Holhbak in Publis bakah An unau rualin Hla anremh. Olivia Nu Min Tlangtar in Mikong ceih ahcun Vanlawng tluk an si An u nu khi A Ha nih donhhlah seh law thlitu nakin arangdeuh hnga nain avan chia Aha le apum aingaw le Anta pate nihkhin le Zang telawngAithleih ve le Adangpoh cu Nu si hoi.\nAnmin thangnu nih le Pe 4 tluk Asang men lai. Dum liklek tein Mikong ceih tiah cun Vulei aum le van aum zong aithei lomi si ve hoi. Apum nak in a makeup arit deuh men lai. Pangpar in mi achepti lo tucu Tlakrawh bak aiken an ti. Atang comment khi heirel hmanh Thlacam cu anfel ngai ko nain Senthang hawi tampi ka ngei nain mah bantuk ka hmubal hna lo.\nOlivia Nu Cinzah nih Esther thazaang peknak a ttialmi : Dawtmi Esther Dawt Chin Sung Dawtu tamtuk nangeih hi iphilh hlah mu ,Naton mithil pohah Bawipa khuakhan tihi philh hlah law Top 5 tiang lam anhruaitu Nafan dihlak le Bawipa Pathian asi tihi natheih peng lai 5ting. Lainu , Muidawh Samthlai rem Nangmah bantuk lainu ah anum rih lo, Hlasak thiam, Muidawh, Fim, Cathiam , Chimhngaih, Lainu ah hodah um.\nNaton micung ah Ka diriam tein kan dirpi ataangrih mi nalam thluanah Bawipa nih atha bik a ti nak hmunah anchiah lai. Lunglawm tein andaw mi nihcun kan cohlan khawhdih naton mithil pohah Kan ilawm Good luck Dawtmi Aleng leiin aphunphun in ankaa chuakpoh chimko hna seh apoi lo , nangmah cu Atulio Lainu lakah Par Siang Pahrang na si.\nVulei cung Dihlak laitlai Sempi unau umnak dihlak nahninhkhawh dih , Dawtu anum bang huatu zong anum lai , apoi baklo Vulei nih achuahpi mi asi , Taksa in kan nun chung ahcun Vulei nih achuahpi mi tuahser nak le harsat nak phun zakip cu kan intuar ding hrimhrim asi , Naton mithil pohah Bawipa minin lawmhbia achim khomi Lai Nusaltha si zungzal ko, Na tlak zongah Namin MMID Top5 ah ahmun zungzal lai. Ceihphai dailo tiangin Laimi kan caah Minthat nak nahmuh cang tiin kei nih cun ka cohlan.\nKawlram Football Nih Vawlei Pi A Khuh Lai Timi Motto Cu Ttihnung Ko Cang


Congratulation Esther a Tling Than. – Salai Kawltu\nCongratulation Esther a Tling Than.\nA sunglawi kho tak tak. Chin mi chung in tutan Myanmar Idol aa zuammi Kan farnu Esther Dawt Chin Sung cu a tling than cang. Next level a har deuh mi ah izuam than dingin a kai than cang. Tutan ah hin a tla mi zong an um than cang. Myanmar Idol a si lai lo ti zong chim khawh a si ti lo.A tu dirhmun ah Esther hi fans zong tam tak tak a ngeih hna. Tutan ah Next Round izuamnak ah a tling. Zahan khan Top Finalist pawl Rock week tiah izuamnak an ngei. Tuzaan ah hin Result phuannak an ngei i next round izuam than dingin a tling than.\n← Esther Dawt Chin Sung Backstage lei Video zoh khawh asi cang. A Fans pawl he bak +Video\nCongratulation Benjamin Sum a Tling Than. →


Sya David Lah cu Kawl catial thiam Tha Ya Wan nih thil ttihnung le fak tuk in a zuam cawh (singkhaw) – Vaurawng\nSya David Lah cu Kawl catial thiam Tha Ya Wan nih thil ttihnung le fak tuk in a zuam cawh (singkhaw)\nSya David Lah cu Kawlram catial thiam pakhat simi Tha Ya Wan nih asang bik thil, ttihnung ngai mi in asingkhaw cang .\n“Ka chim ngam , Pathian azum mi cu hi zawtnak hrim hi an chungah alut lai lo “tin “Doctor pawl,sii pawl Resources pawl fahnak vialte Pathian nih adaih ter , na zumh ahcun ,na zumhnak nih tangkaa an dih ter lai lo ..an hlen ruangah na zum lo mi asi “tin David Lah niha chim .\nNa thawngtha chim mi atha tuk ,,na hnu zul hmanh si ka duh caan aum .Na zumhnak le biaknak zong ah ka lut ve lai …ka luh hlan ah Khrihfa dihlak he pehtlai loin nangmah Davih Lah pakhat he pehtlai in bia hal kan duh .\nPakhat lawng asi lai .. Pathian zumh ahcun zawtnak chawnh lo, Pathian zumh ahcun zawtnak luh lo tin na chim mi cungah Pathian zum mi cu thinphang ding aum lo ..a caan phak tikah tuanvo lak te ko lai tin na chim .\nHIV angei mi thi cu lak i nangmah pum chung ah rawn chun ka duh . Thla 3 hnu ah i chek law a phi theih ka duh ko .\nSya David Lah na chim ning cu Pathian zumhnak thawn ahcun HIV hrik ngei ko mi zong an dam lai i Positive siloin Negative asi lai tin na chim duhnak asi .\nCu ruangah hi kan hal mi hi na tuah ngam , apalh , hman na chim khawh ahcun na sinah sal zongin ka rak um ko lai tin asingkhaw cu asi .\nNegative siloin Positive na si ahcun David Lah nih keimah cu zeihmanh pek ahau lo . A tlak mi thawngpang theih ka duh colh ko . News Watch Journal ah ka chuah ko . rel khawh asi tin catial thiam Tha Ya Wan nih a singkhaw ning cu asi .\nBe the first to comment on "Sya David Lah cu Kawl catial thiam Tha Ya Wan nih thil ttihnung le fak tuk in a zuam cawh (singkhaw)"


Zokzok In Bawm Cio Usih : Singer Iang Len Sung Nih Mah Fabook page hi Report piak cio ding in bawmh mipi hal – Buanchukcho\nBy Iang Len Sung: Zaangfah nak tein mah Fabook page hi Rak kan Report piak cio dingin zaangfah kan nawl hna. Phaisa tamtuk te a kan hlen caah tuhi lungrethei in kan um ee. Zaangfah tein rak kan bawm cio hram uh, Share zongin kan bawm ve ulaw Kannih mi harsa caah cun 1230000 hi a tlawm te lo cucaah kan bawm ve cio hram ko uh.\nthawngpang dang : China-ASEAN Meetingah Singapore Nih Lungfak Ngaiin Kawlram Kong A Chim\nChina-ASEAN Ramleng Vuanci Pawl Tonnak, Myanmar Buainak Kong An Ceih. June 7 ah China ram Chongqing khuapi ah China cozah upa le ASEAN ramleng vuanci hna tonnak an ngei i Myanmar buainak kong an ceih tiah theih a si.\nTonnak ah cun Singapore ramleng vuanci Vivian Balakrishnan nih cun Myanmar ramkhel buainak tuahremhnak hi a nuar tuk i lungrawk a si tiah a chim tiin Singapore hrambunh Channel News Asia cherhchan in Reuter nih a tial.\nState Councilor and Foreign Minister Wang Yi Meets with Foreign Minister Vivian Balakrishnan of Singapore A hleice in April 24, Indonesia ram Jakarta khuapi i ASEAN meeting ah Myanmar buainak kong biakhiahmi 5 a tak in tuanchuahnak ah a nuar tuk hringhran tiah Singapore ramleng vuanci nih thawnglatu hna sinah a chim.\nChina-ASEAN ramleng vuanci hna tonnak ah ralhrang khawngsil ramleng vuanci U Wuna Maung Lwin a kai. Hi tonnak ah a bik in Myanmar buainak kong an ceih i zeibantukin dah an ceih? Zeibantuk biakhiahnak dah an tuah ti bel fiangin an thanh lo.


Breaking News: Kalaymyo ah Lairawn Post Zung a kaang – Chin World News Evening\nJune 23, 2020 June 23, 2020 Salai Van Chin News\nKalaymyo, Myo Hlat Sang ah a um mi, Lairawn Post Zung cu 2020 June 23 zaanlei suimilaam 3:50 tluk ah a kaang, tiah kan theih. Hi Lairawn Post hi COVID-19 zawtnak ruang ah April thla thok in riantian an rak i din. Zung ah an hman mi Solar Battery in mei kaang hi aa thok, tiah Sang tuanvo ngeitu hna nih an chim.\nMei kaang ruang ah canamnak seh , Riso pakhat, Computer pahnih le catlap hna a kaangh chih. Meithat motor pakhat a ra i, suimilaam 4:10 hrawng ah mei an thah khawh. Lairawn Post hi Chin (Falam) in thawng a tial mi an si i, ni hnih ah voi khat an chuah. Falam ca in thawng a tial.mi lak ah catlap tambik a chuah mi an si. Ref: Zalen (The Hakha Post)\nRuah Chuk Cho le Thawngpang Neknawi. Kan hnu zarh cu Hringtu pale ni kan hman zarh a si nain Democrats pawl nih an ukmi state pawl ahcun ikahnak le ithahnak in khuaci an mui. Democrats state a simi, Chicago khua ah mino tete meithal in an i kap, tam ial hma an pu. Democrats state, Minneapolis khua ah meithal in voi 11 ikahnak a chuak i, fa pahnih a ngeimi patung pakhat a thi. Democrats pawl le minak ttanhtu, BLM pawl nih an laakmi Seattle khua sang pakhat, CHOP autonomous zone ah meithal kahnak a chuak i, minung pakhat an thah. Police nih bawmh an duh nain luhnak nawl an pe duh hna lo.\nDemocrats pawl nih an ukmi New York khua zongah New York Post nih a tialning ahcun kan hnu zarhte ni ahkhan suimilam pakhat ah meithal zuun khat tluk in ikahnak a chuak. Minung 24 an kah hna. Democrats pawl an tam nak hmun poah ah meithal kah, nau thah,nau hrawh le crime sualnak hi cu a rak tam deuh hrimhrim ko. Cucaah dai tein um a duhmi mirang pawl, mirum pawl le sikan ngeimi pawl nih cun an khua in an chuah taak lengmang hna.\nJoe Biden le Donald Trump Debate. Democrats in President a cuh dingmi Joe Biden le President Donald Trump cu voithum tiang bia-elnak, debate an ngei lai. Avoi khatnak debate cu September 29, a si lai i, Indiana state, University of Notre Dame ah a si lai. Indianpolis um laimi nih cun itel khawh i zuam ding a si. Avoi 2nak debate cu October 15, ah University of Michigan, Ann Arbor khua ah si lai. Avoi 3nak debate cu October 22 ah a si lai i, Nashville khua, Belmont University ah a si lai. Joe Biden hi mi lunglo ngaingai a si caah democrats pawl nih debate ah a chuahsual lai ti an phang ngaingai. Trump le Republican nih cun voi tam deuh debate tuah an duh nain Joe Biden nih cun voi thum hmanh hi a tam deuh tiah a ruah ti a si.\nUS Nih Ramdangmi 525,000 An Rian An Dinhter Hna Lai. Coronanavirus ruangah US ah rianngei lo minung million 40 renglo an si caah US cozah nih ramdang in US ah rian a rak tuahmi minung 525,00 cu kan hnon hna lai tiah White house nih tuchun ah an chim. President Trump nih “American First ” ti bantuk in US mipi nih rian an ngah hlan lio cu ramdang mi kan au rih hna lai lo tiah a rak chim bal.


President thimning kong NLD bialehnak – Lai Lungrawn Post\nOctober 6, 2020 admin Thawngpang\nTutan thimnak ah party pakhat lawng nih bahu (Union Parliament) ah zatceo nak tamdeuh thutdan(seat) an ngah lai lo i ttangtti cozah(coalition government) kan chuahter lai tiah Tlangcung Party pawl nih kan chimmi cu NLD nih an kan al, phunghrampi ningin a si kho lo an ti. An chimmi a dik maw dik lo hun zoh hna usih.\n1. “Kum 2008 Phunghrampi hi Presidential System a si (Parliamentary System a silo) caah ttangti cozah a um kho lo” tiah an ti. Kan Phunghrampi hi PS cu a si maw? si lo. Asi ah zei system dah a si kun? cawhhrup (hybrid or mixed system) asi. Semi-Presidential System zong a si lo (Eg. French, Russia). CIA Work Factbook le NationMaster tbk buu hna nihcun kan Phunghrampi cu ‘Parliamentary Republic’ timi cazin ah an khumh. Asia Foundation nih cawhhrup(hybrid) tiah a ti i International-IDEA nihcun ‘Assembly-Independent’ tiah a ti.\nPresidential System i a muru bik cu cozah-lutlai (head of executive) kha mipi thimfung (popular vote) in dingteo in thim kha a si. Parliamentary System (PS) phung timi cu mipi nih direct in cozah/lutlai kha direct in thim loin Hluttaw nih indirect in thim kha a si. Cu tahfung in kan zoh ahcun 2008 Phunghrampi(president thimning) cu PS phung a si i PS phung a silo. A riantuannak (functioning) belte ah presidential system a lawh deuhnak tampi a um ve ko. (Atang ah screenshot in ka langhter i ka paper zong PDF in ka thil chih). Asinain President thimning phung lawng kan ceihmi a si ko caah cuzawn ahcun PS phung si lo i PS phung a si deuh.\n2. Phunghrampi-2008 ningin president thimfung thlakning kongah, absolute majority phung si loin plurality in a kal caah President thimnak caah zatceo nak tamdeuh (333) theng a herh lo timi kongah, Hihi a palh lo nain a dik thlu lo. Absolute majority (timi 50+1%) hnatlaknak a herh hrimhrim tiah tawhhrenh(threshold) a um lo nain phu hnih in aa tthenmi vote thlaknak poh ahcun cu phung cu amah tein (automatic in) a kalmi a si ko. Plurality system cu phu 3 in a cunglei ah vote aa tthen lawngah sullam a ngei khomi a si. Pydaungsu Hluttaw (664) ah vice president pa 3 nominate an si lai nain vote hi phu 3 ah aa then lai lo. Phu hnih lawng a si ko lai. Thutdan(seat) tambik a hmumi party phu le(versus) dir-onhtu opponent party neknawi (minority parties) pawl tiin phu hnih in aa then ko lai. Cucu vawleicung phung a si.\nTahchunhnak ah party (A) nih Hluttaw 664 chungah MP tam bik a ngah ko nain zatceo nak tamdeuh 51+1% (333) a ngah hnga lo; cu buin party dang pawl aa sawm fawn hna lo ahcun a taangmi party/phudang vialte ifonh hna sehlaw Party(A) nakin MP tamdeuh an si lai caah anmah nih president(cozah) an thim khawh ko, cucu minority government ti a si vawleicung ah a um lengmangmi a si.\nBiafunnak— Party (A) nih zatceo nak tamdeuh (333) a hmuh khawh lo zongah a vanthat ahcun cozah ser khawh cu asi ko nain a him (secure) lo. A neknawi pawl dihlak fonh ah NLD nakin an tamdeuh lai caah cu hna nih minority government ser khawh caah a riskly tukmi asi. Cucaah zatceonak tamdeuh hmuh lo buin Party-A nih party dang(tlangcung party) sawm loin risk a la ngam hrim2 lailo.\nTahchunhnak ah ‘C’ timi nungak nu tlangval(A) a uar nain ‘A’ nih a uar ve lo i tlangval(B) tu nih cunu cu a uar. Nungak(C) zong cu va ngeih a duh cang tikah zeitindah a tuah kun lai? Amah a uar lotu (A) cu maw a fanh lai a uartu (a helhtu) B cu dah a vat lai? (A) nih a helh/uar lo caah “(B) seh ka vaat ko ne” ti sehlaw a palh lai maw? Credit: Salai Ceu Bik Thawng\nSui Hlei Tial Cu Thlanmual Ah Vui Loin Lamkam Ah Vui A Si A Tuar Har Tuk Lai Mu


Atu lio kan ram ah a cangmi thlen khawhnak PSYCHOLOGY mit in hun cuan ta hna usih. – Hakha Cherry\nCognitive Theory Cognitive triangle: Thoughs, Behavior, Feelings Psychologist Albert Ellis nih cun kan ruahnak (though), kan ziaza (behavior) le lungputning (feeling) hi aa pehtlaimi le rian a ttuantimi an si, a ti. Cun mah pathum lakah pakhat hi kan thlen a si ahcun a dang pahnih zong aa thleng a ti. Chim duhnak cu; Na ruahnak kha a ttha leiin na thlen sicun, na lungput zong a ttha lei in aa thleng ve lai i cun na umtu ziaza zong a ttha lei in aa thleng ve lai. Asilole na ziaza kha na thlen sicun na lungput le na ruahnak zong aa thleng ve lai. Cu bantuk tthiamtthiam in na lungputning na thlen sicun na ruahnak le na ziaza zong aa thleng ve lai. Cu tikah a hun i thleng tthan dingmi cu; Na tuahsernak (action) kha a si.\nHi cognitive theory hi atu lio kan ram i a cangmi kong ah hman awk a ttha ngai tiah ka ruah. Kan Chin ram chung i a ummi ralkap, palek le CDM a tuah duh lomi tibantuk pawl hna hi; An ruahnak, an lungput asilole an ziaza; hi hna pathum lakah pakhat hi kan thlen khawh hna a si ahcun kan hlawhtlinnak a bawm ngaingai tu a si lai. Tahchunnak ah; An ruahnak kha a ttha lei in kan thlen hna sicun an lungput le ziaza zong a ttha lei ah aa thleng ve lai. Cutin kanmah mipi cung i an tuahsernak zong kha a ttha lei in aa thleng ve hnga. Zeitin an ruahnak, lungput asilole ziaza hi kan thlen hna ning a si lai, tibel fakpi in ruah le kawl a hau ve hnga. CDM a tuah duh lomi hna khi lenkai awk a tthami cu lenkai hna i biaruah hna ah a ttha ngai hnga.\nAtu lio ah ralkap pawl nih mipi thlen an kan timhmi cu kan «Feeling/emotion» hi a si. Cucaah kan ttih dingmi thil phunphun an tuah. Mi ttha lo an kan thlah hnawh, hriamnam an hman, mi an tlaih hna i a cheu an thah hna. Mipi nih kan ttih hna sehlaw teinak kan hmuh lai tiah an ruahmi hi kan tei kho hna lai lo, asilole kan thi ve sual lai tiah ruahnak ngei hna seh, cun an ziaza i thleng sehlaw teima kho hna hlah seh ti kha an duh. Cucaah kan ttihnak ding lam phunkip an kawlnak le an tuahnak hi a si. Hi zawn ah a biapi ngaimi cu; Kan ruahnak, lungput le ziaza hi pakhat hmanh kan i thlenter hna lo a herh.Credit-Roro Fambawl


A ralthat khohning cu!!! A rak chim cia bantuk in South Korea cu a bomb tak tak cang ko\nChina uico North Korea Chairman Kim Jong Un nih a rak chim cia bantuk in South Korea cungah a chim ning bantuk in a tuah tak tak ko. South Korea hi Pathian zumtu ram ti mi a si i, North Korea hi Buddhism and Confucianism a biak mi an si. Budhism dirtu cu Gautama Buddhaa a si i, Lumbini, Nepal ah a chuak mi a si. Confucianism hi China mifim, Chinese philosopher Confucius nih a dirmi a si. China ram in a thawk mi a si.\nMah bantuk in North Korea nih South Korea cungah thil a tuah ruangah idohnak a chuak khoh mi a si tiah mi tampi nih an chim cang. Mah bantuk in Kim Jong Un nih a chim ning bantuk in an tuah lengamng ah cun tih nung tuk mi raltuknak a chuak lai ti cu mifim tampi zum ning a si.\nMah bantuk in North Korea nih thil a tuah caah South Korea nih North Korea ralkap pawl cawlhcang ning cu an zoh peng hna.\n“June 16 zinglei suimilam 3:00 hrawng ah fakpi in thil a puak mi thei a si. Meikhu cu vanlei a kai thluamah,” tiin S. Korea media nih an chim. Mah hnu tlawmpal ah ram pahnih, an nih chawn tawnak inn nganpi cu Nourth Korea nih a bomb ti fiangternak cu South Korea media nih an tuah\nMah inn ngan ngai mi, South le North i chawn tawnnak hi dawt 4 a si. North korea nih a chim ning ah cun mah inn ngantuk mi dawt 4 ah an sak mi cu kan hrawh dih cik cek tiah North korea tadin nih a hnuah fiangternak a vun tuah ve.\nCoronavirus rai ruangah mah office ah hin South Korea lei ah rian ttuan tu hna cu January thla hrawng in n um ti lo. Mah building hi kum 2018 ah sak mi a si. A luancia zar ah North Korea nih bomb hmangah hrawh an nih tim ning an rak chim cang. Source- Credit: V.O.A Burmese News, 16.6.2020.\nBe the first to comment on "A ralthat khohning cu!!! A rak chim cia bantuk in South Korea cu a bomb tak tak cang ko"


I Cei Seh! Hakha ah Ralkap Thawng petu Pa an Tlaih. – Chin World News Evening\nI Cei Seh! Hakha ah Ralkap Thawng petu Pa an Tlaih.\nMarch 19, 2021 March 19, 2021 Salai Van Chin News\nI cei seh! Hi tluk rammi thinphang le ttah aihram len lio i, mah nuamhnak men lawngin khua a rak ruatmi kan rak um rih hi cu a poi taktak khi si ko. Tutan i, an tlaihmi pa zong hi Hakha CDM lutlai pawl nih faak taktak in a cungah action tiang an lak ding si. Hi tluk mipi vansan lio ah ralkap dir piin mipi leirawitu si hi cu ngaihchia taktak khi si.\nHakha ah Ralkap Thawng petu Pa an Tlaih. Hakha khua i CDM a tuahmi hruaitu hna le tualchung reporter pawl an cawlcanghnak pawl hman a thlak hna i cunglei ralbawi pawl sin ah thawngpang a petu pa “ဒလံ” mino nih an tlaih i, ralrinnak an pek hnu ah an thlah tthan.\nHi pa hi February 11 lio i Chin ramkulh cozah zung hmaika ah palik nih mino pawl duhlo langhternak tuah lo ding in an rak thloh hna lio ah mino hruaitu pawl hman a thla lentu kha a si. Credit: The Chin Journal\nRelchih: Pu Khuah Thio nih Ralkap Rian Pekmi Chinram Upadi Zik Rian a Cohlang Lo. Chin ramkulh ralkap (SAC) nih ramkulh upadi bawizik rian ttuan ding in Pu Khuah Thio an pek nain Pu Khuah Thio nih a cohlang lo, tiah kan theih. Pu Khuah Thio cu Kalay ah a ummi a si i 2015 ah USDP in Kalay ah a rak i cuh naina sung. March thlathawh ahkhan Chinram upadi bawizik rianttuan ding in ca an rak pek i “Ka ngandamnak nih a tlinh lo caah ka ttuan kho lai lo,” tiah a al hna.\nBreaking News: Hakha Junction Guest House ah Minung 5 an Tlaih Hna\nPu Khuah Thio Nih Min Aung Hlaing Rian Pekmi A Khirh Diam


Even Tluang Lian; Bawipa Nih A Rak Chimmi Hna Le Tu Lio Boruak He Zoh Chih Ding! – Chintanbo\nAugust 4, 2021 admin CABIA 0\nBAWIPA NIH A RAK CHIM MI HNA LE TU LIO BORUAK HE ZOH CHIH DING\n1. Tlangbawi hna zong a thleidang ti hna lo: Hosea 4:9 “Zapi nih dantatnak an hmuh dingmi kha tlangbawi hna cungah a tlung ve lai.” 2. Tlangbawi hna nih BAWIPA an ruat lo i an doh leh lam: Jeremiah 2:8 ” Phungbia aa tlaimi hna nih khan KEIMAH kha an ka ruat lo; Ka mi tuukhal hna nih khan KEIMAH cu an ka doh.” Hosea 4:7 “Tlangbawi nan tam chin lengmang paoh ah ka Cung i nan sualnak a tam chin lengmang ve.\n3. BAWIPA kan sinah a um an ti dih: Mikah 3:11 “Khua uktu hna nih khan ziknawh ei in an uk hna. Tlangbawi hna nih khan a man hmuh awk lawngah phungbia kha an chimh hna. Profet hna nih khan tangka hmuhnak ding ca lawngah phuannak kha an chim; Cun an dihlakin BAWIPA cu kan sinah a um an ti dih.”\n4. I titer men in BAWIPA sinah an kir: Jeremiah 3:10 “Hi vialte hnuah hin, Judah nih khan ka sinah lungthin taktak he si loin i titer men in a rak kir.” 5. Pumpak miaknak lawng an ruat: Ezekiel 33:31 “Ka mi hna cu, mi nih an tuah tawn cio bantukin, an ra hungmang lai i na hmaiah an țhu lai. Chimh awk na ngeihmi hna bia cu an theih lai, Sihmanhselaw an tuah lai lo. ‘Bia țha an si,’ an ti lai, sihmanhselaw an lung cu mah pumpak miaknak cio lawngah khan fek tein an bunh cang.”\n6. BAWIPA nih a huat hna: Ezekiel 34:2 “Anmah zawn lawng aa ruatmi tuukhal hna hi ka hei hua hna dah!” 7. BAWIPA Lung a faak: Ezekiel 6:9 “Siasal duhah a pingah an kal ruangah, zeitluk in dah ka lungthin a fah kha an hngalh lai.” 8. BAWIPA a awlok a chawng: Ezekiel 16:43 “Na tuahmi thil vialte hin awlokchong in na ka tuah caah Kei Zong nih na tuahmi thil ruangah na cungah teirul chamnak kha ka tlunter ve.”\n9. BAWIPA nih a huat hna: Hosea 9:10 “An duhmi an siasal ka huat tluk khan anmah cu ka huat hna.” 10. BAWIPA nih a fih: Amos 6:8 “Jakob a ruamkainak cu ka fih hna. 11. BAWIPA a hrum ruangmang: Amos 2:13 “Leng cu thil khat tein an chonh tikah a awnh cuahmah bantukin Kei Zong, nan ka neh tuk caah ka hrum ve. 12. A ngaichihmi a chin chiah hna: Ezekiel 9:4 “Thil fihnung an tuahmi ruang i a țapmi hna le a ngaih a chiami hna kha an cal ah hmelchunhnak va khenh hna.”\nJOSEP LE DAVID BANTUKIN CHINMI KAN THLUACHUAK LAI. 2000 kumthar zanah, BAWIPA Biathli chimh ka si i, cu Biathli cu, ” Nan KHAMHTU a țum cang! nan KHAMHTU a țum cang! MESSIAH cu!” tiin. Ka fianmi cu, Khrihfabu lawr le Second Comming caah a rat a si lo, Chin miphun luatter dingah, BAWIPA kan PATHIAN nih khuakhannak țha a ngei ko ti hi a si. Israel mi hna Izipt sal kum 400 renglo an tan cang tikah, Moses sinah ka mi hna khamh awkah, Exo 3:8 “Ka rung țum cang,” a ti mi bantuk a si kha ka hngalh.\nSihmanhselaw kan miphun cungah zeipipa luatnak a um hlei lo tikah ka hei philh diam ko cang! Sihmanhselaw, a kum 12nak, 2012 kum, Sihhmuh khua-in Thantlang lei kan tlunpah lampi ah, THIANG THLARAU nih ka philh cangmi Biathli hrilhfiah cu a hun ka chimh nolh țhan! “Josep le David bantukin Thluachuah kan pek hna lai,” ti le an ca i BAWIPA khua khaan an hmuh ning kum caan hna zong a ka hngalhter hna!\nJOSEP LE DAVID THLUACHUAH AN HMUH NING; Josep nih mang a manhin kum 13 ah cawisan a hung si i, Mang a manhin kum 20 hnuah a Mangmanh mi kha tlin a hun i thok! David cu Samuel nih chiti a toihah kum 17 a si ( Hihi Bible ah a um lo, a țuanbia tialnak ah a um). David Chiti an toihnak in kum 13 ah, David cu Juda phun siangpahrang a hung si! Chitithuh a si kum 20nak ah Israel siangpahrang a hung si.\nJosep le David ah kan hmuh mi cu BAWIPA PATHIAN nih an ca i a tinhpiakmi hna an sin i a phuannak in kum 13 le kum 20 hi biapi ngaimi cu an si. Biathli ka sin i chim a si hnu, Kum 13nak, 2013 kum ah kan miphun cungah zeibantuk remnak dah a hawng um kha! Mizeidah 13nak ah Josep le David bantukin luatnak a hmu hna kha! Blak lists tampi kan ram ah an hung kir kho hna kha!\n2020 i thimnak a um tikah a thimmi hna Party le minung ka zoh hna i zeipi aa hlei tuk ding ka hmuh lo tikah, ” BAWIPA nih a ka chimhmi cu zeitindah si ne lai?” tiah kaa hal in ka ruat ngai manh. Sihmanhselaw 2021 February kan hung phan i, BAWIPA khuakhan a tlin khawhnak hnga thil a hun i mersan thliahmah!\nA ngaingai ahcun Palewa peng kan ramri AA nih an kan det ahkhan BAWIPA khuakhan cu a rak i thok ko cang! Kha hnu khan, 2013 kum i luatnak a hmumi hna cu karh hram an hun i thok i kum 20 hnu 2021 ahcun, Khuaruahhar in BAWIPA nih a hote dah a umpi hna ti kha anmah hmanh Khuaruahhar tiangin an hung karh ko cu teh!\nDAVID CU A NGAN CHIN LENGMANG LAI; 1 chan 11:9 “David cu, Ralkapbu BAWIPA kha a sinah a um caah, a ngan chin leng mang,” a ti bantuk hin, David bantukin Chin Miphun hruaitu, luattertu ding caah BAWIPA nih a timh hna i a thim cangmi hna kha an Țhawng chin leng mang ko lai. David, Joshua 10 khan na zumhnak rak i țhawnter law, rak i tlaih peng.\nCun, 2 Samuel 3:1 “Saul inchungkhar le David innchungkhar karlakah khan i dohnak saupi a um. David cu a Țhawng chin lengmang i Sihmanhselaw Saul innchungkhar cu an der chin lengmang,” a ti bantuk in, BAWIPA nih a umpimi David innchungkhar lei ah maw na țan lai, BAWIPA nih a hlawt i a kaltaak cangmi Saul innchungkhar lei ahdah na țan awk a si lai?\nRAM LENG AH JOSEP, RAMCHUNG AH DAVID; Chinmi cu ramleng le ramchungah tiin kan um hna! Josep cu ramleng ah Thluachuah pek a si i David cu ramchung ah Thluachuah pek a si ve. U le nau hna, Kan Miphun ca i BAWIPA kan PATHIAN i a kan timhpiak ning hi amakin, Khuaruahhar lei khi a si ko. Cucaah nihin ah aman kan pekmi le nunnak a kan halmi zong hi a hlei khun ve ko! Cucaah nan lungțhumin, BAWIPA JESUH KHRIH he rem i zuam cio ko u.\nJOSEP LE DAVID CU BAWIPA MI AN SI; Khah! Miphun hawi hna, Josep le David cu BAWIPA a hngal i ațih bakmi, dawtnak le tlukruannak a duh bakmi PATHIAN Mi an si. Cucaah BAWIPA na hngalh i ațihtu na si a herh hrimhrim lai. Cu lo ahcun Thluachuah co loin na vaivuan sual ve ko hnga! Josep le David nih an ei hmuar i zu an ri ti zong kan thei lo i anmah chungkhar zawn lawng an i ruat fawn lo.\nATU KAN CAAN HI; BAWIPA nih kan Miphun Thluachuah a kan pek ning ding zeimawzat ka hun langhter cang. Ka langhtermi hi cu a tlangpi lawng a si i zeitluk tiangin dah kan Miphun le pumpak nih luatnak kan hmuh lai i Thluachuah kan co lai ti cu kan mah Lungput ning zong in tampi a kal te lai.\nAtu kan caan hi inn le lo hmanh zuar riangmang in, ngeihmi dihlak hmanh pekin, docawi tiang hmanh zongin kan ram le Miphun caah pek a phu i, nunnak le thazaang dihlak chuah caan a si. Vawleicung Miphun vialte lakah kanmah Miphun tlukin atu lio caanah BAWIPA nih a ruahpiakmi, Miphun hi an um lai lo! Hi bantuk caan hna i na to ko, na țhut ko, na zoh ko ahcun, chiatserhmi na si caah a si ko lai.\nEMERGENCY CAAN LE PATHIAN SIN PEKMI CHAW LE CHEU HRA CHEUKHAT HNA; David le a mi hna cu Saul țih i an zaam tikah, an caah Emergency caan a hung si. Ei awk ngei lo in an paw a hung țam tikah, tlangbawi lawng nih ei khawhmi changreu kha an nunnak i khamhnak caah an rak ei. Cukong ahcun Cheuhra cheukhat le PATHIAN sin pekmi kongah a ngeitu BAWIPA JESUH nih sual a phaw hna lo i thiam a coh lehlam hna!\nJESUH nih cun, ” David le a hawile kha an rawl a țam tikah zeidah David nih a rak tuah; ti kha nan rel bal lo maw? PATHIAN inn chungah pei a lut i PATHIAN hunhmi changreu kha a lak i a ei i a hawi le zong a pek ve hna kha. Khati a tuahmi kha kan phung he aa ralchanhmi a si țung, Zeicahtiah cu changreu cu tlangbawi lawnglawng nih pei ei phung a si kha,” tiah a ti hna ( Luka 6:5 ). BAWI JESUH nih, “Cathiang nih, ‘ ka duhmi cu sa in tuahmi thawinak si loin, Zaangfahnak a si’ tiah a timi kha a sullam rak hngal u law cu, a sual lomi kha sual nan phaw hna hnga lo,” a ti ( Mt 12:7 ).\nBAWIPA PATHIAN nihcun, nihin kan Miphun hi Emergency caan ah kan um lio a si le kan si a fah le kan nunkhawchuah khawhnak ding caah chawva kan țaam tuk ti a kan hmuh ko.Cucaah PATHIAN kan pekmi chaw hna le cheuhra cheukhat hna hi Bank i kan i khon ko nak hin cun, David bantukin ralțha tein kan ei ngam ding a si ko. BAWIPA nih na palh a kan ti lo ding cu Matthai. 12:3 le Luka 6:5 ah kan hmuh ko cang. Sihmanhselaw Emergency caan lio le kan țaamfah tuk caan lawngah hmanh ding a si hnga.\nTHAZAANG PEKNAK; Cucaah, Josep, David na ral hi țih hlah. Joshua dal 10 hi na caah hmelchunhnak a si lai. BAWIPA na sin ah a um kha hngal peng law, asinah thlacam tuah. Josep nih zeitin aa tangdor le a in khawh le a lungsau kha philh hlah. Nu a hrial zong philh hlah. David nih zeitin ral a tei kha philh hlah law nu i a tluk zong kha philh hlah.\nHruaitu cemcem, Moses hmanh kanaan phan kho loin a um kha philh sual hna hlah usih law, BAWIPA kan sinah a um caah, Jordan kan tan lai i Nefilim mingan pipi kan tei hna lai i Jeriko kulh zong, BAWIPA Țhawnnak nih a kan chimh piak dih ko lai. Cun, BAWIPA timhpiakmi kan kanaan ram cu kan “KHAMHTU MESSIAH” thawngin kan co khawh lai. Chin ram le Chin Miphun hi Khuachia le Faro kut in luatter awkah, Kan KHAMHTU MESSIAH nih zeidah a tuah lio le a tuah rih lai? Zeidah aan rinh ve i an hal ve zong kha ruat ulaw hngalh thiam i tim tuah u. BAWIPA JESUH Vel nan cungah um ko seh. Lamkaltu, Tluang Lian ( Martar)\nRIP; Pu Ral Hu Nih Mual A Kan Liamtak Ruangmang Ee!


Kawlpa nih Singapore Lainu kong a chim mi cu lungfak tuk a si\nKawlpa nih Singapore um mi Chin nu pawl an fel lonak, an minchiatnak kong cu Salai Tlung Te sin ah ca a kuat. Salai Tlung Te nih a cakuat cu a timeline ah a tar tthan i siaherhnak bia te zong a tial chih. Kawlpa a ca rel tikah lungfak ngai a si ko.\nSingapore ahhin Lainu tampi an um ve. Minung pakhat hnih ruang ah Miphun min tiang char in Kawlpa nih bia achim hi a poi ngai. Singapore a um mi Lainu, Chin u an dihlak an si hrim lai lo, pakhat hnih te khi an si ko lai. A si nain hi bantuk tiang in ca a rak tial hi cu a poi taktak.\nSalai Tlung Te hi biaknak lei upa dirhmun in a hmuh ruang ah tu bantuk in Kawlpa nih ca a kuat i rak cawn piak hna uh a ti mi hi a si men lai dah.\nKawlpa cakuat tial mi: Nan miphun nihsawhnak caah ka chim bia cu a si hrim lo, a si nain Singapore ah a phan mi Chin nu pawl hi an min a chia ngai ngai. Cawnpiak tu Saya te nih biatak tein rian nan ttuan, nan cawnpiak hna a hau ko cang. Nu cu inn in a hlatnak an kal cang hnu ahcun an fawi te lo.An hmuh mi phasia zong an hlohthlau dih. Fak pi in an caah khuakhan le rianttuan a hau.\nA cung kan tarlangh mi le hmanhtlak kan chiah mi khi Kawlpa nih a tial mi cu a si. Nan far le pawl hi zohsawh awk an ttha ti lo ti bantuk in ca a rak tial tikah lung a fak ngai ko.\nCredit: Salai Tlung Te\nPrevious Video: Kawl Zuri pawl Titioh puai ah an i phomh chih len hna\nNext Video: China um Chin (Mizo) nu ihkhun cungah faktuk in an i phomh chih


SAC Ralkap Bomb Puah Hnawh An Si - News and Media\nSagaing ramṭhen Myaung(မြောင်) peng ah ral veng ding in a kal mi SAC ralkap hna cu April 25 zaanlei Sml 5:00 ah PDF phunga nih bomb an puah hnawh hna, 6 hliam an tuar i, 2 an thi, tiah 11 Brother Force Revolution Force (Myaung) in rian ngeitu nih a chim. Myaung peng Kyot Yit Sanpiah(ကျောက်ရစ်စံပြ) khua ah umhmun a khuar mi.\nSAC ralkap hna cu khua thlanglei kap hlei pawng i ral an ven lio ah bomb lung khat puah an si, tiah 11 Brothers Revolution Force (Myaung) in rian ngeitu nih cun a chim. Hi bomb puahnak ah hin T.G.R (Myanung), Bo Nay Toe special guerrilla force(B.N.T),11 Brother Revolution Force (Myaung), Burmese Guerrilla Force-B.G.F(Myingyan), Bo Toh Thun (ဗိုလ်တောက်ထွန်း)(MBTT) hna i bawm, tiah theih a si. Crd – TCP\nSAC Ralkap PDF Nih An Kah Hna


Tunai Teah Khan Thatlang Khua Thawngpang Thar Langhter Thanh Asi, Ngaihchia Tuk Asi Ko - DUHNUNG PAR\nTunai Teah Khan Thatlang Khua Thawngpang Thar Langhter Thanh Asi, Ngaihchia Tuk Asi Ko\nKahdohnak fakngai in a chuah hnu ah khuami hna hliam tuarnak a umnak hmun Chin ramkulh,Thantlang khua ah nihin zinglei thok in khuachung ah a taang mi minung 28 zong nih Thantlang khua an zaam tak ve cang caah minung pakhat hmanh an taang ti lo tiah theih a si.\nTuhrawng cu zaan ah meithal puah thawng theih a si lo nain mipi cheukhat cu thlalau in an um ko, kahdohnak fak in chuahdawh a si tiah khuami cheukhat nih an chim.\nKawl Ralhrang Nih Order Thar Le Hrocer Nak Thawngthanh An Tuah Than Hoi Cang E\nTotal views : 1792050


Jayanta Malla Baruah MLA Assam, Jayanta Malla Baruah Biography, Jayanta Malla Baruah Nalbari MLA, Who is Jayanta Malla Baruah, About Jayanta Malla Baruah MLA Assam, Assam MLA details, Assam MLA, Jayanta Malla Baruah, Adress Mobile Contact Details Jayanta\nAssam MLA Jayanta Malla Baruah\nJayanta Malla Baruah MLA Assam, Jayanta Malla Baruah Biography, Jayanta Malla Baruah Nalbari MLA, Who is Jayanta Malla Baruah, About Jayanta Malla Baruah MLA Assam, Assam MLA details, Assam MLA, Jayanta Malla Baruah, Adress Mobile Contact Details Jayanta Malla Baruah, Assets Education Criminal Cases Jayanta Malla Baruah, Profession Liabilities Jayanta Malla Baruah\nBrief About Jayanta Malla Baruah MLA Assam and Biography.MLA from Nalbari Assam. Here are all details of this Assam MLA, Address, Mobile, and Contact Details of Jayanta Malla Baruah. Assets Education Criminal Cases Profession and Liabilities of Jayanta Malla Baruah\nCandiate Name Jayanta Malla Baruah\nS/o,W/o,D/o Kailash Malla Baruah\nTotal Asset Rs:51,21,359


SAC Ralhrang Nih Jetfighter An Hman Than – Chintanbo\nKachin ramkulh Phakhan khuapi ah KIA Le Ralhrang Kahdoh nak ah Ralhrang Nih Raltuknak Vanlawng Jetfighter an hman than tiah theih asi. Nihin November 14 zinglei sml. 7 hrawng in Phakan myone chung i aum mi ralhrang sakhan 3 cu KIA nih voikhat ah an luh hnawh I an kah hna caah kahdoh nak faktuk in achuak I SAC ralhrang hna nih Jetfighter in an kah hna.\nSAC ralhrang sakhan pawl an kah hna hnu Sml. 2 arauh ah khin Jetfighter in an rak bawmh hna hi asi, asi nain kahdohnak kongkau dikhliar in thawng kan than kho rih lo tiah KIA chim nak nawl ngei tu Col., Naw Bu nih cun achim. Tuzing sml. 7 ahkhan ralhrang sakhan pa 3 kan kah cu hnu ah Jetfighter in an rak bawmh hna I an kah kah ti tiang lawng hi thawngpang arak kai rih tiah achim chap.\nCun Phakan in Chaklei meng 10 ahlat nakah tuzing thiamthiam ah kahdoh nak achuak i SAC ralhrang sakhan Aungliang sakhan, Saicia sakhan hna cu KIA nih an lak tiah Phakhan um mi pakhat nih cun achim. Hi I kah nak ah ahin SAC ralhrang lei athi mi an tam I an hriamnam zong tam ngai an piak hna. KIA nih SAC an sakhan an lak lio ah hin hmun I aum mi SAC ralhrang hna nih hna hriamngan(miakpi) in an rakbawmh hna hnu ah, atubantuk in Jetfighter hmang in an rk bawmh hna hi asi. Rff; Myanmar Now


Rom Cakuat 7 (Romans 7)\nRom Cakuat 7\nṬhit-umnak He A Tahchunh\n1Ka u le ka nau hna, nannih nih phung kha nan dihlak in nan hngalh ko caah chim ka duhmi hi nan hngalh khawh ko lai. Phung nih hin minung cu a nun chung lawngah a uk. 2Tahchunhnak ah, va a ngeimi nu cu a va a nun chung lawngah phung nih cun a uk, a va a thih ahcun a va sin i a ṭem chihtu phung khan a luat. 3Cucaah a va a nun lioah pa dang he an um ahcun va cung pa duh a si, sihmanhsehlaw a va a thih ahcun amah cu a luat i pa dang he an i ṭhit ahcun va cung pa duh a si ti lo. 4Cu bantuk cu nannih zong nan si ve, ka naule hna. Nawlbia lei in ti ahcun nannih cu a thimi nan si cang, zeicahtiah Khrih pum chungah nan i tel cang; cun Pathian rian ah santlaimi kan si nakhnga, atu cu thihnak in thawhtermipa ta kha nan si cang. 5Kan minung sining in kan rak nun lioah khan Nawlbia nih a cawlcanghtermi kan pumsa duhnak hna kha kan pum chungah hin rian an rak ṭuan i an theitlai cu thihnak a si. 6Sihmanhsehlaw thong chungah a rak kan hrengtu Nawlbia ah khan kan thih cang caah Nawlbia khan kan luat cang. Cucaah ning hlun, ṭialmi nawlbia lam zulh khan Pathian rian cu ṭuan ti loin ning thar, Thlarau lam zulh in kan ṭuan cang.\nNawlbia le Sualnak\n7A si ah zeitindah kan ti lai? Nawlbia cu a sual hnga maw? Sual hlah. Sihmanhsehlaw sualnak cu sual a si kha a kan hngalhtertu cu Nawlbia cu a si. Nawlbia nih, “Mi thil na mit va thi hlah,” tiah ti hlah seh law, mi thil mitthit cu zeidah a si ti kha ka hngal hnga lo. *7:7: Exo 20:17; Deu 5:21 8Nawlbia kha hmang riangmang in sualnak nih cun ka chungah mi thil mitthitnak a phunphun kha a chuahter. Zeicahtiah nawlbia um lo ahcun sualnak cu a thi ko. 9Keimah hrimhrim zong hi hlanah cun nawlbia loin ka rak nung, sihmanhsehlaw nawlbia kha a rat tikah sualnak cu a tho i ka thi. 10Cun nunnak chuahpitu ding i ruahmi nawlbia cu ka caah thihnak chuahpitu lehlam a si. 11Sualnak nih ṭuannak caan ṭha kha aa hmuh i nawlbia cu i hman riangmang in a ka hlen; nawlbia thawng cun sualnak nih cun a ka thah. *7:11: Gen 3:13\n12Cucaah Nawlbia cu a thiang i tuah awk timi cu a thiang ahmaan i a ṭha ko. 13Cuti ti tikah cun a ṭhami nih ka thihnak a tlunter ti a si hnga maw? Si hlah. Thihnak a tluntertu cu sualnak a si. Sualnak nih cun, sualnak a sining taktak kha a langh nakhnga ṭhatnak kha i hman riangmang in ka cungah thihnak kha a tlunter. Cucaah nawlbia thawng khan sualnak a sual zia cu a lang chinchin.\nMinung Kan Umtuning\n14Nawlbia cu thlarau lei thil a si, cucu kan hngalh ko. Sihmanhsehlaw kei cu titsa mi ka si, sualnak sal ah a zuarh in zuarhmi ka si. 15Ka tuahmi hi a sullam ka hngal kho hna lo, zeicahtiah tuah ka duhmi kha ka tuah hna lo i tuah ka duh lomi tu kha ka tuah hna. *7:15: Gal 5:17 16Tuah ka duh lomi ka tuah tikah hin, cu nih cun Nawlbia cu ahmaan ko ka ti ve, ti kha ka langhter. 17Cucaah cu thil a tuahtu ngaingai cu keimah kha si loin ka chung i a ummi sualnak tu kha a si. 18Ka chungah hin — ka minung sining ah hin — ṭhatnak a um lo ti kha ka hngalh. Zeicahtiah ṭhatnak tuah duhnak kha ka chungah um hmanh seh law ṭhatnak cu ka tuah kho lo. 19Tuah ka duhmi ṭhatnak kha tuah loin tuah ka duh lomi ṭhat lonak tu kha ka tuah tawn. 20Tuah ka duh lomi kha ka tuah ahcun, cu nih cun cu thil a tuahtu cu keimah kha si loin ka chung i a ummi sualnak tu kha a si, ti kha a langhter.\n21Cucaah thil umtuning cu hitihin a si ti kha ka hngah: a ṭhami thil tuah ka duh tikah khan ṭhat lonak kha ka pawngte ah a rak um ko. 22Ka chunglei mi cu Pathian phung ah khan aa lawm; 23sihmanhsehlaw ka chung i phung dang a rak um ve kha ka hngalh — cu phung cu ka lung nih a ṭha a timi phung a rak dohtu kha a si. Cu phung nih cun, ka pum chung i rian a ṭuanmi sualnak phung sal ah khan a ka ser. 24Mi lungrethei ka va si dah! Thihnak i a ka kalpitu pum chung hin aho nih dah a ka khamh lai? Pathian lawnglawng nih kan Bawipa Jesuh Khrih thawngin a ka khamh lai; 25Pathian cu lawm ko u sih.\nCucaah ka sining cu hihi a si ko: keimah lawngin ti ahcun, kalung lawng in Pathian nawl cu ka zulh khawh, ka minung sining tu cu sualnak phung kha a zul ko.


Ralhrang pawl mawtaw cu Falam I meifar sakhan ti mi khua pawngah Pasal tha CNDF ralkap hna nih. – Chintanbo\nRalhrang pawl mawtaw cu Falam I meifar sakhan ti mi khua pawngah Pasal tha CNDF ralkap hna nih.\nFebruary 27, 2022 admin MYANMAR NEWS 0\nRalhrang Pawl Eiding Thilri Aphurtu Mawtaw Cu Chin Pasal Tha Hna Nih Bomh Anpuah Hna Chinram khuapi falam leiah Feb 24 lio ah khan ralhrang hna cu eidin le thilri hmanrua pawl cu motor 30 he an rakphurh i an rak kai. Hi bantuk in ralhrang thilri arak phur tu pawl hna cu kan Chinram kilveng tu pasal tha hna nih an zoh sawh sawh hna lo.\nRalhrang pawl mawtaw cu Falam I meifar sakhan ti mi khua pawngah Pasal tha CNDF ralkap hna nih an rak kah hna i ralhrang lei cu minung 10 leng hrawng an thi I hliam hma atuar mi zong an um tiah theih asi. Hi ka hmun ah hin kaaphnihn kah doh nak um dawh asi lo. Cun CNDF lei hi hliamtuar mi le adengkhong mi um lo tein ahim nak hmun ah ankil kho tiah thawngthanh tu le mipi he pehtlaihnak rianngei tubu CNO sinin theih asi.\nThawngpang dang… Myanmar le india ramriah tu zing thawk in Asam rifle pawl cu an chiah hna. Ralhrang nih uknak an lakhnu in ramri luhnak gate kip ah Asam Rifle pawl anchiah dih hna. Cun atu tan i Rihkhuadar I an chiah hna nak cu mipikilveng tu le ralhrang hna karlak buainak asan chin caah asi. Source: Zalen\nUiCo SAC Ralhrang Pawl Nih AnThawpi An Hun Chuak\nAtu lio vawlei pi nih misual taktak neih mi hna Myanmar ah min aung haling Russia ah kan puter putin nih cun Ukrian fawituk in ka tei laitiah a ruah mi cu


Pathian Min—Hmannak le A Sullam - Jehovah Tehte Hna Zung Web Site\nPathian Min—Hmannak le A Sullam\nNa Baibal nih Salm 83:18 kha zeitindah a leh? New World Translation of the Holy Scriptures nih cun hitin a leh: “Jehovah tiah min a ngeimi nangmah lawnglawng hi vawlei cung dihlak uktu Cung Nung Bik na si kha hngal hna seh.” A dang Baibal lehnak tampi zong nih cuticun an leh ve. Asinain, Baibal lehnak tampi nih Jehovah timi min kha an hrelh tak asiloah “Bawipa” asilole “Zungzal Pathian” timi upatnak min in an thlen. Hi Baibal cang zawn ahhin zeidah aa tel awk a si? Upatnak min maw, Jehovah min dah?\nHebru cafang in Pathian min\nHika zawn cacang nih hin min kong a chimmi a si. Baibal cang tampi ṭialnak ah hmanmi a hrampi Hebru holh ah pumpak min kha cuka zawn ah an langhter. Hebru cafang in יהוה (YHWH) tiah cafang fonh a si. Lai holh in cu min cu “Jehovah” tiah an leh. Baibal ah cu ka lawng ah maw Pathian min cu a um? A si lo. Hebru Cathiang ah voi 7,000 hrawng a um!\nPathian min cu zei tluk in dah a biapit? Jesuh Khrih pekmi zohchunh awk thlacamnak kha ruathmanh. Hiti hin aa thawk: “Vancung khua i a um kan Pa, na min thiang cu upat si ko seh.” (Matthai 6:9) A hnuah Jesuh cu Pathian sinah hiti hin thla a rak cam: “Kan Pa, na min thiang cu upat si ko seh.” Vancung in Pathian nih “upatnak cu ka pek cang i ka pek ko rih lai” tiah a run leh. (Johan 12:28) Pathian min hi biapi bik a si cu a fiang ko. Cu a si ahcun zeicahdah Baibal lettu cheukhat nih an lehmi Baibal ah cu min cu an hrelh tak i upatnak min in an thlen?\nA ruang pahnih ruangah hin si dawh a si bik. Pakhatnak cu a hram thawk aw chuah kha atu ah kan hngalh ti lo caah hman ding a si ti lo tiah mi tampi nih an ti. Hlanlio Hebru ca cu cafangaw a ngei lo. Cucaah YHWH timi hi Baibal chan lio minung nih zeiti set in dah a aw an chuah kha tuchan ah ahohmanh nih kan hngal kho ti lo. Asinain, cunih cun Pathian min hman kha a kan dawnh awk a si maw? Baibal chan lio ah, Jesuh min aw chuah hi Yeshua asilole Yehoshua tiah rak rel dawh a si—ahohmanh nih fiang tein an chim kho lo. Asinain, nihin vawlei cung mi vialte nih Jesuh timi min hi anmahle an holh i hman bikmi aw chuah phunphun in an auh. Kum zabu pakhatnak i hmanmi aw chuah kha an hngalh lo ruangah Jesuh min kha hman lo in an um hlei lo. Cu bantuk cun ram dang i khual na tlawn ahcun, an holh in na min kha aw chuah phundang in an chuah kha na hmuh lai. Cu a si caah, Pathian min hlanlio i awchuahning fiangte in hngalh a si lo ruangah hman lo ding a si lo.\nPathian min Baibal chungah an hrelhnak a ruang pahnihnak cu Judah mi hna nih phung an thluk tuk ruangah a si. Judah mi hna nih Pathian min kha a aw chuah in zei tik hmanh ah hman ding a si lo tiah an ruah. Cutin an ruah cu hi Baibal nawlbia hi phundang in an ruah sual caah a si ti cu a fiang ko: “BAWIPA nan Pathian min cu ningcang lo in hmang hlah u, ningcang lo in ka min a hmangmi cu dan ka tat hna lai.”—Exodus 20:7.\nHi nawlbia nih hin Pathian min ningcang lo in hman kha a thlauh. Asinain upatnak in hman kha tah a thlauh maw? Thlauh hlah. Hebru Baibal (“Biakam Hlun”) ṭialtu hna cu Pathian nih hlan lio Israel mi hna Nawlbia a rak pek hna lio i a nungmi zumhfekmi an si. Asinain Pathian min kha atu le atu an rak hman. Tahchunhnak ah, annih nih Pathian a biami hna a bubu in thangpi in hla an sakmi, salm hla tampi chungah an rak langhter. Jehovah Pathian nih a biatu hna kha a min auh awkah a chimh hna i zumhawktlakmi nih an rak hman. (Joel 2:32; Lamkaltu 2:21) Cucaah tuchan Khrihfa hna zong Jesuh bantukin Pathian min upatnak in hman kha an i cungcang lo.—Johan 17:26.\nBaibal lettu hna nih Pathian min zawn kha upatnak min in an thlen caah sualnak nganpi an tuah. Pathian kha hlatpi ah a ummi le pum a ngei lomi bantuk an siter, a taktak ahcun Baibal nih mi kha “Jehovah he i hawikomh” awkah a forh hna. (Salm 25:14, NW ) Na komhmi na hawikom pakhat kong khi hei ruat hmanh. A ngaingai hei ti ah a min na hngalh lo ahcun zei tluk in dah nan i komh khawh lai? Cu bantuk cun mi nih Pathian min Jehovah kha zei an rel lo ahcun, Pathian cu zeitindah an naih taktak khawh lai? Cupinah, mi nih Pathian min an hman lo tikah sullam a ngei tukmi, cu min he aa pehtlaimi hngalhnak zong an ngei kho lo. Pathian min sullam cu zeidah a si?\nPathian nih zumhawktlakmi a sal Moses kha a min sullam a rak chimh. Moses nih Pathian min a hal tikah Jehovah nih hitin a rak leh: “Ka siter laimi kha ka siter lai.” (Exodus 3:14, NW ) Rotherham nih mah bia kha hiti hin a leh: “Si ka duh ningin ka si lai.” Cucaah Jehovah cu aa tinhmi tlinter awkah a herh ningin a si kho.\nSi na duh ning paoh in na si kho tiah hei ti u sih. Na hawile caah zeidah na tuah lai? Na hawi pakhat a zawt a zual ngai a si ahcun a thiam ngaimi sibawi pakhat na si lai i na damter lai. Na hawi dang pakhat tangka tampi a sungh a si ahcun thil ṭha a tuahtu mirum pakhat na hung si kho i na bawmh khawh. Asinain a tak ti ahcun si na duhmi si awkah ri na ngei. Kan zapi in ri kan ngei dih. Baibal na hlathlai tikah Jehovah nih a biakam tlinter awkah a herh ning paoh in a hung si khawh kha khuaruahhar in na hmuh lai. A dawtmi hna ṭhatnak caah a ṭhawnnak a hman tikah aa nuam. (2 Chanrelnak 16:9) Jehovah min a hngal lomi tu nih cun aa dawhmi a ziaza hna kha an hngal kho lo.\nJehovah timi min hi Baibal ah a um ti cu a fiang ko. Cu min a sullam hngalh le biaknak ah zalong tein hmannak nih vancung kan Pa, Jehovah he i hawikomh awkah mi a bawmh.*\n* Pathian min le a sullam le biaknak ah cu min hman a hauh nak kong fianter chapnak kha Jehovah Hngaltu hna chuahmi The Divine Name That Will Endure Forever timi brochure ah zoh.


January ni 6 ah thil a cang mi kha kan theih dih ko kha, January ni 6 ah thil a cang mi ruangah former president Trump cu house ah impeached ruah a rak ti, Natein Trump cu thiam cohter a si. Januarny ni 6 ah thil a cang mi kongah, Jan. 6th committee Capitol Hill Riots kong hlethlainak a tuahtu pawl nih National Archives ah former President Donald Trump bia le hla a biapi tuk mi vialte hna cu langter an nih tim mi cu Judge 3 umnak\nDC Circuit /U.S. Court of Appeals for the District of Columbia Circuit nih Temporary in a block/phih piak hna.\nNational Archives hi November 30 tiang block piak an si. Trump’s call logs, draft speeches & documents le a dang hna cu Jan 6 Committee pawl nih November 12 ah lakchuah an hal hna.\nNatein former president Trump nih White House communications vialte hna cu a herh tuk mi thil a si lo ahcun lakchuah siang a si lo tiin court ah taza a cuai hna. Mah bantuk in former president Trump nih court ah a chuah pi mi cu court nih a cohlan piak i, Trump duh ning bantuk in White House bia le hla hna cu a lengah lakchuah lo ding in court nih biakhianak a tuah.\nTrump nih Executive privilege hnabeiseinak angei natein President Biden nih a cohlan piak duh hna lo.\nJanuary 6th insurrection House committee pawl nih former Trump chief of staff Mark Meadows,\ncu bia halnak tuah ding in an theih ter. Panel chairman, Democratic Rep. Bennie Thompson nih Mr. Meadows’s nih a chim ning ahcun, Mr, Meadow hi Select Committee’s pawl hmai ah thil sining zeihman chim loin a um ding a si lo tiin a rak chim.\nDemocrat pawl nih former President Trump cu US federal cozah ah zei rian hman tuan khawh lonak ding lam an kawl peng. Trump nih fiangtein a chim cang i, Midterm election, kum 2022 hnuah president a duh than lai maw lai lo ti kongah fiangternak a tuah lai.\nHouse le Senate ah teinak an hmuh khawhnak ding caah heh tiah rian an tuan cuamah lio a si. Joe Biden president a tuan hnuah a rak chim cia bantuk in covid a tei khawh hlei lo i, thil man a kar chin lengmang caah kum 2022 midterm election cu a linsa bak lai tiah zum mi a si Cre-RTK\nJoe Biden thil tuah ning cu Democrat hruaitu pawl nih an cohlan piak duh ti lo


RALHRANG PALIK MINUNG PANGA AN NUNNAK ALIAM – The Chinlung Post\nRALHRANG PALIK MINUNG PANGA AN NUNNAK ALIAM\nMay 21, 2021 admin Kawlram 0\nNamhsan khuapi ah bomb pahnih a puak, Palek bawi telh in minung panga an nunnak aliam. Zahanzan suimilam pahra hrawngah Shan ram Namhsan khuapi ah bomb pahnih a puak i, Palek bawi telh in minung panga an nunnak aliam tiah khuami nih KTM thawngzamhnak ah an chim. Avoikhat nak Bomb pakhat hi tanghra sianginn pawng ah a puak. Cutikah palek bawi le hna nih a hmun an rak phan hna.\nDottletnak an tuah cuahmah lio ah bomb pakhat a puak tthan i, atu bantukin an nunnak aliam hi a si. Atu bantukin palek sakhan hmu le a kuttang ralkap minung pali an thih nak hmun hrawnghrang cu biatak tein kilvennak zong an tuah pin ah mipi minung pawl zong lengah an chuak lo tiah khuami nih an chim chih.\nRelchih: Israel Buainak Le Kan Ram Buainak Kong Tawi.Israel le Hamas tapung dohnak cu zarh hnih lei a kal cang. Israel leiin minung 12 nunnak a liam i Palestinian leiin 219 nunnak a liam. 219 chungah 150 naak tlawm lo hi tapung an si tiah Israel upa nih an chim.Gazan mipi kha ralsa le phaw ah hmang in Israel mipi thah awk ah rocket 4000 hrawng Israel ah Hamas tapung nih an kah. Israel Iron Dome nih a huhphenh tuk hna caah Israel an him ngai.\nIsrael cu cunglei he tanglei he a mit le a kutke a tling tuk cang i ningcang loin doh awk a that lo caah mipi lak (khua chung) in Hamas nih rocket in an kah. Israel caah lehrul ning a har ngai.Asinain tha tein mipi sinah ralrinnak an pek hna hnuah cunglei in Hamas thlithup riantuannak le rocket hmun cu an phomhpiak hna. Inn sang pipi an kah lio zong kha a hlanken in mipi zam hmasa hna seh tiah khairiat bom sawhsawh in an kah hmasa.\nCaan zeimawzat an hngah hna hnuah cunglei in cim viar an phomh dih colh. Israel lei upa thin a phawh ngai hna caah fak ngai in an phomh hna. Rocket hmun, an thlithup riantuannak le vawlei tang khur cawhmi tam ngai a phomhpiak hna. Hamas cu an cei ngaingai. An i sersiam thannak ding ah caan sau pi lak than an hau lai tiah expert nih an zumg. US lei an siah International lei a siah pressure a tam tuk caah kahdaihnak an ser men lai tiah zumh a si.\nIsrael PM Netanyahu nih cun cei cikcek in kan hrawh ta hna lai a ti nain zeidek an lawh te lai.Hamas leiin kahdaihnak caah thil pahnih an hal. 1) Jerusalem i Muslim biakinn thiang timi Al- Aqsa hmun chungah Israel ralkap luh lo ding; 2) Jerusalem in ni chuahlei kam ah a ummi Palestinian thawl hna lo ding ti a si. Kan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh. Cucaah Jew miphun nih Jerusalem in Palestinian hi thawl an timh cang hna.\nIsrael nih 1948 i Israel ram an ser lioah raltuknak in Palestinian refugee tam tuk an rak um. Cu hna cu Jordan Cozah nih Jerusalem in ni chuahlei kam ah an umter hna. Hi lioah cun Jordan ramchung ah a rak um lio a si. 1967 Six Day War ah Israel nih a lak than. Duhsah in Jew miphun nih 1948 hrawng ah Arabs ram nih a kan chuhmi a si i, atu cu kanmah kut ah a phan than cang. Cucaah kan vawlei le kan hmun a si tiah Palestinian kha thawl dih hna i anmah um an duh cang.\nCun khatlei in Israel le Palestinian buainak hi atu i an i cuhmi hmun hi a si. Palestinian zong state (ram) pakhat bantukin dir an duh ve i, Jerusalem in ni chuahlei poah hi an khualipi ah ser an duh. Israel nih zeiti hmanh in a duh lomi a si. Jerusalem cu, Trump bia bang, then awk a tha lomi an rosung bantukin an ruah. Hi hna pahnih ram kong buainak hi a dong thiam dingmi a si lo. Sersiam khawh dingmi zong a si lo. An buai lengmang lai.\nCucaah cun Hamas lei nih thil pahnih an halmi hna hi Israel nih zeitin dah an ruah ve te lai timi theih a si rih lo. Kahdaihnak cu an ser te ko lai nain zeitik ahdah timi chim a har rih.Kan ram Kawlram zong a buai lengmang. Nunnak a liam lengmang. Kan Cozah thar dirhmi pawl zong duhning an cawl kho lo. Ralhrang pawl zong an zei poi lo. Kan ralhrang doh hi a tlolh sual te lai ti phan a um. Federal phunghram sertu bu dirh a si cang tbk zong kan theih i bia hmaan a si ko ahcun lamcan a sau ngai rih ti a fiang.\nRalhrang kan dohning zong pikpak tete in doh a si i ralhrang hna caah hmih har an si lem lai lo. Hmun kip cio ah dohnak ser lawng ah a thawng lai. Ralhrang pawl phazo lo le cawlcang cawk loin kan tuah hna lawng ah kan hlawhtling lai. ‘Dalan’ timi a lar ngai. Ralhrang nih uknak an lak hlan deuh ah khan internet petu hna sinah ralkap nih nawl an pekmi hna cu ‘spyware’ nan chiah lai an ti hna. ‘Spyware’ an chiah ahcun ralkap nih mipi phone chonhnak, text kuatmi, email, kan umnak vialte an theih dih cang.\nSpy (sungthoh) kong a thei i a relmi nih cun thlithup in mipi konglam hlatnak le dawinak a tam tuk. Cucaah mipi nih kan i ralrin ding cu kan cell phone le inn phone zong an si ti hi kan theih a hau. Kan minung hawi zong a si kho fawn.Chin miphun ksn khualipi a simi Hakha hna i duh poah in ralhrang pawl nih mipi an tlaih hna, an thah hna rihmi hna cu thinhun a zual.Raltha taktak in mipi le ram caah nunnak aa thapmi CDF upatnak sang bik kan in pek hna.\nKan lunghrinmi tu cu ram pumpi huap in CDF an siah PDF an siah cunglei in Coordinate a tuahtu lutlai an um hnga lo maw ti hi a si. Coordinate ngai in le suaisamnak ngeite in ralhral an dohmi ka hmu kho rih lo. Mah duhning cio in cong kan thai rih ko rua tiah ka rush. Ka theih lo zong a si kho fawn. Ram pumpi huap in coordinate taktak in dohnak ning, conduct tu le strategy sertu bu um kho seh law ralhrang teinak lam tha bik a si kho men. Credit: Luther Tinhre\nMI FORH AHCUN KA RUAT HRIMHRIM HLAH UH, PHUNDANG ZONGIN RAK RUAT HLAH UH\nRIP. TUZING CNDF LE RALHRANG I KAHNAK AH SALAI CUNGTE A NUNNAK LIAM


Wuhan Doctor Covid-19 In Caan Saupi Zohkhenh Mi Cu A Thi – Chuncha News\nWuhan Doctor Covid-19 In Caan Saupi Zohkhenh Mi Cu A Thi\nChinese doctor pakhat cu covid-19 in caan saupi chung an zohkhenh cang i, a vun rawng zong ai thleng viar cang i, zoh hmanh hi a nuam ti loh tiah an chim.\nDr Hu Weifeng hi Wuhan Central Hospital ah riantuan mi asi. January thla thok khan a riantuannak ah covid-19 virus hi a rak kai cang i, Intensive Care Unit ah thla tampi zohkhenh asi cang.\nThla 5 deng mang zohkhenh an thlop hnu tiang zongah a zawtnak cun dam lei panh lo Dr Hu hi a nunnak a liam tiah Chinese news website The Paper nih a van phuan. Dr. Hu hi urologist asi i, covid-19 whistle-blower Li Wenliang hna he khan hmunkhat ah riantuan tti mi asi tiah an chim. Spokesperson nih Dr Hu a vun rawng ai thlen ning ahhin an thlopbulnak ah antibiotic an hman ruangah asi tiah an ti.\nDr Hu he riantuan tti mi pakhat Dr Yi Fan zong a vun rawng ai thleng i, covid-19 virus a kai ve mi thiam asi i, sinain a nih hi cu a dirhmun a tha deuh. An pahnih hin kum 42 an si veve i, Wuhan Central Hospital ah damlo an zohkhenhnak ah virus hi an kai ve mi asi.\nA hmasa ahcun Wuhan Pulmonary Hospital ah zohkhenh hmasa asi i, Tongji Hospital’s Zhongfa Xincheng branch ah transfer than asi. Dr Yi tuhi life-support machine, ECMO ni 39 chung vuah asi hnu ah that lei a panh i, Dr Hu tu hi a dirhmun a serious deuh deuh. A check tu doctor hna sin zongah a holh kho loh. February 7 khan March 22 tiang ECMO therapy a lak hnu ah a tha deuh i, aholh zong a holh kho deuh i, April 14 khan ordinary ward ah chiah tthan asi i, mah hnu cun a zual deuh than. Cerebral haemorrhage tuar in intensive care units ah chiah than asi i, a thih tiang in cu ka ahcun a um.\nA Tu Lio USA Ram Dirhmun President Trump, Biden, Obama Le George Floyd Thihnak Buainak Kong Rel A Phu Ngai


Jan 11, 2020 zaan, Thantlang khuachung inn kang mi le thihlohnak a tongmi chungkhar Dawng 4 hna cu Sianginn Sang mino hna nih Bawmhnak an pek hna.. – DOH PHIT\nJanuary 27, 2020 admin THAWNGPANG 0\nAtu bantuk in Thantlang Sianginn Sang mino hna nih meikangh ruangah harnak a tongmi hna chungkhar, khar 4 hna bawmhnak an pek mi hna zoh tik ah lung a hmui hringhran, nan tuahsernak zong cawn awk tlak taktak asi.\nHi innkangh ruangah thihlohnak in siseh, harnak a tongmi hna chungkhar dihlak caah Thantlang, Sianginn Sang mino hna nih an ti khawh tawk chuah in bawmhnak an pek mi hna hi Tangka in Sing 1424000 kyats asi.\nAtu bantuk bawmhnak an peknak ahhin Thantlang khuachung ummi Sianginn Sang mino lawng nih an bawmhmi hna asi. Ramleng lei cu an i tel kho rih lo.\nSianginn Sang mino hna hi Thantlang khuachung ah ai funtom kho ngaimi an si piin ah tuahding an i hmaithlak mi ah lungrual tein a tuah tuan kho ngaimi an si fawn.\nAtanglei langhter mi hi Chinram kulh Cozah nih bawmhnak an pek ve mi hna asi, nain Cozah nih a bawmhmi nak in Sianginn Sang mino nih an bawmhmi tangka fang cun a tam deuh.\nChinram kulh Cozah nih Inn kangh in harnak a tongmi chungkhar hna cu Tuchung Jan 12, 2020 ah Thilri zei mawzat le Tangka Bawmhnak an rak pek ve hna.\nThantlang thanchonak Seminar an tuah lai


US President Vialte Hna Lakah Donald Trump Hi Tihnung Bik A Rak Si, Kum 100 Cung Ah Tihnung Bik President Trump – Chin 11 News\nUS President Vialte Hna Lakah Donald Trump Hi Tihnung Bik A Rak Si, Kum 100 Cung Ah Tihnung Bik President Trump\nPosted By: Chin News December 14, 2020\nWhite House i President Trump a caan a tangmi chungah a cozah nih thongtla thihdaan peknak pehtlai thluahmah in a tuah.\nPresident karlak rian i chawn caan chungah thihdaan peknak tuah lo in kum 130 chung phung an hman mi pah chih riangmangin, January 20 i President-elect Biden official tein president namhnenhnak puai an tuah hlan ah thongtla 5 thihdaan pek dingin timhlamhnak an ngei.\nAn 5 ning hna i thah an si tak ko ah cun, Trump hi kum 100 chung i US president vialte lakah thihdaan a pebik mi president a si cang lai. Tu kum July hnu in minung 13 thihdaan peknak a tawlrel lai, tinak a si.\nMinung 5 thah ding an ti mi cu tutan zarh in an thok cang. Terre Haute, Indiana thonginn ah a tlami kum 40 minung Bernard hi 5 lakah an thah hmsabikmi pa a si. Dec. 11 chunhnu ah khan kum 56 minung Alfred Bourgeois zong thah a si ve.\nKan Justice Department nih a umciami law kan cawisan caah a si, tiin AG W. Barr nih a chim. Biden office luh ai duhnak dingah zarh tlawnpal te lawng a si ko bu i, a tu bantuk thihdaan peknak an kalpi mi hi thinphang a si, tiin micheu nih an ti.\nA tu bantuk tuahsernak hi phung lengah a ummi a si i, hleihluattuk bia a si, tiin non-partisan Death Penalty Information Center ah research director Ngozi Ndulue nih a chim.\n1988 ah khan US Supreme Court (SC) nih federal death penalty (thihdaan tatnak) a remhsiam cang bangin, national asiloah federal cozah nih thihdaan a pek hi a um sitsai ti lo. Trump office a luh hlan ah khan federal nih an thahmi hna hi 3 te lawng an si.\nAn 3 ningtein cun Republican President G. W. Bush nih a thahter mi hna an si, cu lio i an thahmi lakah Oklahoma City i federal building bomb a puahtu Timothy McVeigh zong ai tel. 2003 hnu thokin federal lei nih thiongtla an thahmi a um ti lo.\nUS states pawl nih anmah le state chung thongtla pawl thihdaan pek an pehzulh i, nikum i thongtla an thahmi dihlak hi minung 22 an si. State level in thongtla thahnak an tuahmi zong hi zohdawhlo ngai a si.\nThihdaan pek taimai hi cu hrawh ah a tha ko, tiin duhnak a langhtertu an karh chinchin cang i, the majority nih thongtla an that ti lo, asiloah thah lo dingin khamnak a tuah hi kum 10 lengkai a si cang.\nPopular opinion an laakmi zongah thihdaan pek an duhlo zia a lang. Kum 30 chung survey an tuah hnu ah, 2019 Nov. ah khan Gallup poll nih a langhter mi cu, American mipi lakin 60% nih cun thongtla pawl hi thihdaan pek ti lo in, an chanchung thonginn tu ah umter dingin, an duhnak an langhter.\nThongtla thihdaan pek mipi nih an dirkamhnak hmual hi kum 10 niam (a decade low) in a tla, tiah Ms Ndului nih a chim.\nCun, thihdaan an pek ning (method) kong zongah buainak a um. Thihsii an ronh hna kongah le kum 10 chung biaceihzungah tazacuainak an tuah ruang i an lioheumi vialte kong ah buainak a um.\nTuah bal a si theng ti lo pin ah, mipi duhnak zong a si ti lo nain, minung 5 thah an timh hna nak kong 2019 July ah khan Mr Barr nih thawngthanhnak a tuah.\n“Thihdaan pek dingin Congress nih nawl an pekmi a si. Justice Department zong nih law kan cawisan bia a si – kan justice system nih an cung i dantatnak a khiah bantuktein a takin tuah hi thah a tong dingmi hna le an chungkhar hna cungah tuanvo kan ngeihmi pakhat a si,” tiin US top legal official pakhat nih a chim.\nThah dingin an thimmi thongtla pawl hi lainawng, asiloah tar le hngakchia a tlaihhremtu an si hna, tiah Mr Barr nih a chim.\nA tu bantuk karhlannak a tuahmi kongah top Democrats le human rights group pawl sinin soisel an tong ngaingai.\n“Thihdaan peknak hi phung lonh in daatnaknak kalpi bantuk ah kan ruah i, hihi cu a liamcia kum 10 lio tein khan rak hrawh diam cang ding khi a si,” tiin NCAAP Legal Defense Fund ah policy director Lisa Cylar Barrett nih a chim.\nThaal lio i miphun kongah duhlonak biataktein an kalpi lio ah khan a hmasabik thah dingmi cazin an tuah i, an dihlakin vunraang lawngte an si. A trip hnihnak i thah dingin cazin an laakmi thongtla 5 lakah 4 hi African American an si.\nHihi thil ai tongkheng sualmi ah kei cu ka ruat bak lo. Thaal lio i miphun kong i duhlonak biatak tein ram pumpi cuul in an kalpi lio vial ah khan minak pakhat te hmanh thah dingah an i tel hraw lo, tiah Ms Ndulue nih a chim.\nThihdaan an pek daan hi minung zoh in an kalpi, ti a lang, tiah research an tuahmi nih a hmuhning a langhter.\n“US pumpi huap in biachahnak an tuahmi pakhat hnu pakhat zohfelnak kan tuah cikcek hnu i thil pakhat a ummi cu, thihdaan pek na si lai maw si lai lo dah, timi cu zei miphun na si mi nih lai a rel, ti hi a lang, tiah a chim.\n“Kum khat chung i thongtla 10 thah a si kum theih kan duh a si ah cun 1896 kum kan kir hnawh a hau lai,” tiin Ndulue nih a chim.\nPresident rian i chawn salailing i a tu bantuk i Trump a cozah nih thongtla thatnak a kalpi mi hi kum 100 chungah avoikhatnak a si.\nA tum dingmi president paoh nih hin cun buaktlak in a chawngtu pawl hi nikhua an tlaiter tawn hna i, anmah tein lam an sialter tawn hna.\nThongtla thahnak kan tuahmi hi law ningtein a si ko. Cucaah, JD ka chuahtaak hlan ah thongtla tamdeuh in thah an si rih lai, tiin Barr nih Associated Press ah a chim.\n“Thihdaan peknak khamkhawhnak lam cu thihdaan peknak law remh lawng hi a si. Asinain, kham dingin phungtlaitu pawl nan nawl hna a si ah cun, cu bang cun tuah ding a si ko hnga,” tiin Barr nih a chim.\nBiden belte nih cun thihdaan peknak phung hi a donghter lai, tiin a ti caah, Barr nih a chimmi maw, asiloah a zeideuh hi dek thim ding a si hnga. Thil buai ngai cu a si.\nBernard thah a si nak a ruang cu, 1999 lio (kum 18 lawng a si lio) ah khan lai a nawng, minung a fir hna caah a si i, kum 70 chungah cozah nih thongtla an thahmi vialte lakah kum no bik a si.\nHi kongah minung 5 an taang rih i, Bernard zong kha thah lo dingin amah a dirkamhtu US attorney pakhat nih a duhnak a langhter bal.\nKim Kardashian zong nih Twitter in Trump sinah direct in nawlnak a tuahpiak.\nPresident-elect i a record hi cu a punghman lo ngai. Biden nih 1994 lio i crime bill a chuahpi nih federal crimes 60 tiang in a karhter i, minung pakhat le bang cu thihdaan pek ding dirhmun a rak phan bal. Cu hna lakah a cheu cu nihin i thihdaan pek dingin bia an khiahmi hna ah an i tel. A tu belte ah cun, federal nih thongtla thihdaan an peknak phung hrawhpiak dih i, state kip zong nih an hrawh ve nak lai, thazaang pek dingin bia ai kam cang.\n1973 hnu in thihdaan a tat ko cang nain ngaihthiam than a si mi thongtla hi 160 an phaan cang, tiah Biden team nih an chim. US attorney general caah Biden nih minung ai thim chom te lai.\n𝐀𝐥𝐟𝐫𝐞𝐝 𝐁𝐨𝐮𝐫𝐠𝐞𝐨𝐢𝐬– kum 2 hngakchianute thi lakin a ramh\n, a vuak. Dec.11 ah thah a si. Tuan i an thah lo nak cu, thluak tlau mi a si, tiin a sihning pawl nih an chim caah a si. Asinain, Oct. ah khan cu bia cu an hnonpiak hna.\n𝐋𝐢𝐬𝐚 𝐌𝐨𝐧𝐭𝐠𝐨𝐦𝐞𝐫𝐲– Missouri ah naupawi lio nutung a tlaih i a paw a zei i nau a chuahpiak hnu ah a thah. Jan. 12 ah thah ding a si ve. A hngakchiat lio tein tukveltukmi a si caah a thluak ai rawkmi a si, tiin a sihni pawl nih an chim. Hi nu hi 1953 hnu in federal nih thihdaan an pek hmasabimi nunau a si lai.\n𝐃𝐮𝐬𝐭𝐢𝐧 𝐉𝐨𝐡𝐧 𝐇𝐢𝐠𝐠𝐬- Washington DC area ah nunau 3 fir an ton hnu i thah an si mi kongah a si. Amah nih hin cun a that hna lo nain, that dingin Willis Haynes a fialtu a si. Jan. 15 ah that ve ding a si.


Ralkap uknak hrawhnak ding ah CRPH nih a herh mi hriamnam/hman rua – The Cherry Par\nRalkap uknak hrawhnak ding ah CRPH nih a herh mi hriamnam/hman rua (By: Rolian)\nRam mipi he: CRPH nih ram mipi kan dih lak ti awk duhnak le duhning kha aa hmaithlak a herh. Mipi he naih niam taktak in a cawlcangh a herh. Zeibantuk thil tuah lai zong ah mipi ca ah a tha maw timi ruah chih kha hamsa bik ah chiah. Mipi thachiatnak, a si nak hnga lo mipi he naih niamte in riantuan ti a herh.\nTlangcung Miphun hna nih Miphun aiawh in upa pakhat cio, Hriamtlai Phu hna chung in an hruaitu pakhat cio, Miphun Party kip in an duh bik mi ramkheel upa pakhat cio, Civil Society phu vialte hna lak in aiawh tu pakhat , Ramkulh kip Human Right Organization upa, Baknak lei vialte aiawh in upa pakhat ti bantuk hna zong an i tel dih a herh. Cucu Federal uknak ser kan duh ahcun a cunglei minung hna hi CRPH ah telh an herh bak mi a si. Acunglei kan langhter mi vialte hna hi CRPH caah thazaang tha bik le hriamnam tha bik an si.\n← Bethsy Lalrinsangi le TBC Zaithanpuia nih Mipi Dirkamhnak An Rak Tuah Ve Cang\nDr. Sui Hingz: Ruahchannak Le Tuah A Herhmi Pawl Le R2P Kong Fiangternak →


Khuachung Mipi Le Ngakchia Ralhraang NIh An Tleih Tthan Hna - Online Newspaper\nMay 13, 2022 admin Kawlram Thawng 0\nHpaAnn Le Bilin Peng Ah Hngakchia 4 Tel In Tualchung Mi 92 Cu SAC Ralkap Le BGF Nih Tlaih.May 13, 2022 .Bilin peng Layke(လေးကေ) khua um SAC ralkap le BGF-1014 phufonh nih kum tling lo mino 4 telh in tualchung mi 92 cu an tlaih hna, tiah KNU nih cathanh a chuah.Tlaih a tongmi hna cu KNU-HpaAnn peng chung in 70 le Bilin peng chung in 22 an si. Kum tling lo ngakchia 4 zong an i tel, tiah KNU nih an langhter.\n“Tin Win a hruaimi BGF-1014 le SAC ralkap pawl cu Layke camp an kal lioah an hmuhmi minung paoh an tlaih hna, KyaukHpia(ကျောက်ဖျာ) khua in kum tling lo ngakchia 4 telh in minung 92 cu BGF camp ah an chiah hna, tiah KNU- Bilin peng information lei ṭuanvo ngeitu pakhat nih a chim.\nMay 8 zanlei ah ah KNDO phu fonh hna le SAC-BGF ṭangṭi hna cu Layke khua kam ah an i kap i SAC ralkap lei in 4 an thi i, 1 hliamhma a pu, KNDO lei in 1 aa hliam, tiah theih a si.SAC ralkap le BGF nih Layke khua ummi dawrthil an zuarmi le a dang thilri hna an firpiak hna lawng si loin Wintapan(ဝင်းတာပန်) khua ah facang tun 20 an firpiak hna, tiah theih a si.BGF le KNU kar kahdohnak a fah caah tualchung mi 10000 leng an zam, tiah KNU nih cathanh a chuah.\nChin National Army(CNA) Nih May 3 in 6 Tiang Kahdohnak Cathanh An Chuah.CNA ralram kan cawlcanghnak ah CNA, CDF-Thantlang, CDF-Zophei le CNDF hna i bawm in May 3-6 karah a tlawm bik voi 4 SAC ralkap he kan i kap i SAC ralkap 34 an thi i, 20 nak tlawm lo hliamhma an pu.\nCu kahdohnak ah CNA in ralkap pasal ṭha 4 le CDF-Thantlang in ralkap 4 an nunnak a liam ve.Kan i kahnak hmun hi Hakha in Kalay lei aa thawhmi SAC ralkap mawṭaw 27 le Tank 2 cu, Hakha in Falam kar Ramthlo, Tlangzar le Taal khua kar ah kan kah hna, tiah an thanh.\nMawṭaw run a kalmi lak ah Hakha in thongtla 15 an phurh hna i, ral i khamhnak ca ah an hman hna. Cu pinah Ramthlo khua inn 10, Tlangzar khua inn 17 an khangh.2022 May 9 ah Falam in Kalay lei an panh ṭhan i CNDF nih bomb in an puahhnawh hna ca ah SAC ralkap 4 an thi.\n2022 May 7,8 ah Chin ramkulh Matupi in Mindat lei a kalmi SAC ralkap mawṭaw run cu CDF-Mindat nih mengtung (13,17,18 )karah an kah hna i, SAC ralkap 30 nak tlawm lo an thi, tiah cathanh an chuah.\nFalam peng, Parte khua biakinn le inn pahnih khanghpiak a si.2022 May 13 – Chin ramkulh, Falam peng, Falam-Kalay lam cungah a ummi Parte khua JCC biakinn le mipi inn 2 cu May 10 ah SAC ralkap nih an khangh tiah khuami hna nih RFA ah an chim.\nMay 10 zinglei ah SAC ralkap pawl nih Falam khua an ummnak tlang in Parte khua lei ah hriamngan in an rak kah hnu a zaanlei ah mahka khua cu a tu bantuk in an khangh hi a si tiah khuami hna nih an chim.Kan hnuzarh chungah SAC ralkap mawṭaw thluan cu lam cungah CDF nih bom an puah hnawh hna caah a thimi an rak tam.\nMay 3, Hakha khua in aa rak thawhmi SAC ralkap mawṭaw thluan cu Hakha-Falam karlak ah inn 20 leng an khangh ruangah a pawngkam khua 6 in khuami hna cu ramlak ah an rak zaam tiah theih a si.\nGospel Ministry International(GMI) Nih Ralzam Hna Caah Moral Support Crusade An Tuah!\nGospel Ministry International (GMI)nih Rambuai ruang ah mah inn lo chuahtak in khuate lei ah Ralzam dirhmun in a dormi hna,Lungdong ngai in a um mi hna caah moral support Crusade an tuah piak hna.\nHi Moral Support Crusade an tuahnak hmun hi Thantlang peng Tikir khua ah tuah a si i, cawnpiak tu an sawmmi hna cu, Rev.Mang Kam, le Hlasakthiam Lal Tha Chin Sang,PBK Liankhuma hna le hlasak thiamdang dang hna zong nih an telpi khawh hna.\nGospel Ministry International (GMI) nih ai tinh bik mi cu ralruang ah inn le lo chuahtak in mi khua le mi ram ah ai dor mi hna, Pathian bia in thazang pek nak le an lungtthawnter kha ai tinh bik mi cu asi.Thantlang peng Ralzam tamnak bik Salen khua zong ah May 16-23 tiang Ralzam hna thazang peknak Moral Support Crusade an tuah rih lai tiah theih a si.\nLashio- Muse lam ah civil motor hmang in a thli in a umkal mi ralhraang hna cu PDF tangti phu komh nih an kah hna i ralhraang 20 an thi, PDF 2 nih an nunnak an pek ve.May 12, 2022.Shan ramkulh chaklei, Muse peng Lashio-Muse motor lam ah civil motor in a thli in a umkal mi council ralhraang pawl cu PDF tangti phu komh nih an kah hna i ralhraang 20 an thi, PDF lei 2 an thi ve tiah People Security And defence Army – Muse nih thawng an thanh.\nMay 4 zaanlei suimilaam 5:40 ah Lashio-Muse motor lampi chung ah LIB-214 le LIB-420 battalion hna cu private motor 5 in Muse lei an kir lio, Mawtaung khua le Talone khua kar, Namhpataan lamthen phanh lai ah Muse PSDA le PDF battalion 111 le 222 tangti phu nih an kah hna i ralhraang 20 an thi tiah kan theih.\nRalhraang lei a thi mi 20 le hliamhma tuar 4 an um. Kanmah lei in pahnih an thi i pathum hliamhma tuar an um” tiah PSDA chungtel pakhat nih Khit Thit Media ah a chim.\nKarenni peng ah SAC ralkap mawṭaw thluan bom puah hnawh a tong, SAC ralkap mawṭaw 5 leng a rawk.2022 May 13 – Karenni peng ah SAC ralkap mawṭaw thluan cu KNDF Battalion 16 le Karenni Army (KA) hna fonh in bom an puah hnawh lengmang hna caah SAC ralkap mawṭaw 5 nak tlawm lo a rawk i a thimi an tam kho tiah KNDF nih May 12 ah a thanh.\nMay 7 ah KNDF Battalion 16 le KA fonh in SAC ralkap mawṭaw thluan cu an puah hnawh hna, SAC ralkap mawṭaw 3 a rawk i a thimi an tam, a rawkmi SAC ralkap mawṭaw 3 cu Karenni phufonh nih mei in an khangh tiah theih a si.\nCu bantuk in, May 4 ah SAC ralkap mawṭaw thluan cu KNDF Battalion 16 le KA phufonh ṭhiamṭhiam nih bom an puah hnawh i SAC ralkap mawṭaw 2 a rawk, SAC ralkap a thimi an tam tiah KNDF thawngthanhnak in theih a si.\nSAC pawl hmunhma an khuarnak cu CNDF phufonh nih an kah , SAC ralkap 7 an thi, 5 nih hlianhma an tuar.2022 May 12 – Sagaing ramṭhen, Kalay khua chungah a ummi SAC ralkap pawl hmunhma an kuarnak hmun 3 cu CNDF phufonh hna nih May 10 zaanlei ah an kah hna i SAC ralkap 7 an thi, 5 nih hliamhma an tuar tiah CNO/CNDF nih a thanh.\nKalaymyo, Taungphyila sang ah a ummi cozah rianṭuan pawl an umnak inn dot 4 ah hmunhma a khuarmi SAC ralkap pawl cu CNDF nih May 10 zaan sml 8:00pm ah a thli tein an kah hna caah ralkap 6 an thi tiah theih a si.\nSanmyo sang ah a ummi riithai zung cu CNDF phufonh nih an kah hna lioah SAC ralkap 1 a thi i 3 an i hliam, Tahan sang Naycia inn pawngah a ummi SAC gate cu an kah ṭhan hna i SAC ralkap 2 an i hliam tiah CNO/CNDF nih a thanh.\nSAC ralkap pawl cu CNDF, PDF-Kalay, CSS, GRF phu hna fonh in an kah hi a si i phufonh hna nih hliamhma tuar lo tein an kirtak khawh hna tiah theih a si.Kahdohnak lioah SAC ralkap nih hriamngan in kah thlorh an kah ruangah inn pakhat a khen i mipi pahnih an i hliam tiah theih a si.\nUkraine raltuknak ah mipi 3,300 leng an thi.2022 May 13 – Russia nih Ukraine a tuknak zarh 11 chungah mipi 3,381 an thi tiah UN Human Rights Watch nih May 12 ah a chim.Ukraine ngiathlaitu phu ah chiah a simi UN phu chimning ahcun mipi tam deuh cu a fak tukmi bom puahnak pawl, hriamngan le van lei dohnak ruangah a thimi an si tiah a chim.\nMah cazin hi aa naih bik in ruahdamhmi a si i a taktak ah a thimi cazin hi a thong nak in an tam deuh kho men tiah Geneva thawngzamh nih a langhter.Mariupol khua ah mipi zeizah dah an thih timi theih khawhnak ding caah, thil sining le thawngpang hlatding ah harnak a um tiah a langhter.Russia nih February 24 in a thokmi Special Operation ah mipi tinh in kahdohnak tuahmi a um lo tiah bialehnak a tuah ve.\nRef : DVB\nKahdohnak thawng: Ralhrang 34 an thah hna, 20 tluk hliamh an si .2022 May 13 —- Miphun hriamtlai CNA, CDF-Thantlang, CDF-Zophei le CNDF i bawm in May 3-6 kar ah ralhrang Kawl Ralkap a tlawm bik voi 4 tluk an dohnak ah Kawl Ralkap 34 an thah hna i, 20 tluk an hliam hna. Tutan kahdohnak ah ralhrang nih Chin miphun thongtla 15 tluk kha ralkham (human shield) ah an hman hna, cun Ramthlo ah inn 10, Tlangzaar ah UPC Biakinn telh in inn 16 an khangh tiah CNF nih cathanh in a langhter.\nHi Hakha le Falam kar kahdohnak ah miphun hriamtlai CNF in 4 le CDF Thantlang in 4 nih nunnak an pek tiah theih a si. (Kahdohnak a can dihka te ah thawngzamhnak tampi Chinland Post telh in minung 9 tiah rak thanh a si nain, CNF nih 8 in a langhter).


Pu Ngun San Aung Sin Lawmhpinak Cakuat – The Cherry Par\nPu Ngun San Aung Sin Lawmhpinak Cakuat, CONGRATULATIONS!\nKawlram caan karlak hruainak(lakhruak hruainak i rian khinh na sinak cung ah lawmhpinak kan ngei. Na ka theih bal mi minung ka si lai lo tiah ka ruah. Roaland Thang ka si i, Japan ram ah sianginn kumli tluk ka kai hnu ah Tokyo khualipi ah a um mi IT college sianginn pakhat in degree ka lak hnu ah Japan cozah sin ah pawcawmnak rian an ram ah ttuan ding in nawlnak ka tuah hna i legal tein pawcamnak rian a ttuan cuahmah lio mi Kawlrammi, Na miphun hawi pakhat ka si ve tiah theihternak vun i tuah ta ka duh.\nA tubantuk in Kawlram politics thlihran” Cepa a duh mi nih Cepa i lak u, Arttau a duh mi zong nih Cepa i lak u” ti mi caan lio ah rian khinh mi na cohlan i,” Ralkap caah ka ttuan lai lo, Lairam le Laimi phun” caah ka ttuan lai na ti mi le, “ Lai mi nih kan ttuan lo i miphun dang pi hna nih an ttuan ahcun Lairam le Laimi caah zawnruahnak an ngei lai lo”, tiah na bia ruang ah za ah za in(100%)kan zumh i, thazaang zong kan pek bak. Soiseltu le dohtu tampi lak ah a ka dawtu le ttanhtu an um ve ko ti na theihnak ding ah minung pakhat ka rak i chap ve. Dohtu le soiseltu hna ruang ah thachiatnak na ngeih sualnak hnga lo thlacamnak in ka rak in bawmh ve lai.\nCozah riansang na rak ttuan lio ah Lairam le Laimi phun ca i thilttha tampi na rak kan tuah piak mi cung ah upat hmaizahnak kan pek i, a thar in caanttha na ngeih tthan mi ca zong ah thilttha tampi na kan tuah piak rih lai tiah ruahchannak tampi ka ngei fawn. Upatnak he,\n← Ralkap kuttang ummi Myanmar sipuazi cu ai cawl kho ti lo, a thaw pit dengmang\nKa it cang lai ka ti, Facebook chikkhat ka van bih ta tthan, Ruah lo pi i ka hmuh mi →


Faphir Ka Ngei lai Tiah ai Ruah Nain Doctor te Tiang An Khuaruah har mi Thil A cung ah A Tlung – Onlinenungak\nlawrence le a pasal hi taxas ah a um mi an si i an nupa in hmunkhat an um tti nak zongn a sau ngai cang nain kum tampi chung cu nau ngei kho lo in an um peng i nau ngeih cu an saduhthah nganbik pakhat bantuk a si. An mah nupa sining zoh tik ahb a fiangmi cu nau hi duhtik can poah ahb ngeih khawh a si i duhlo e ngeihlo khawh a si timi cu a rakm sihrim lo cungle khuakhan nak le lungtlinpi nak a um lawng ah nau hi ngeihkhawh ve ceo a si timi zong a fianter ngai ngai.\nLawrence te nupa cu nau ngei kho dingin an sikhawh chungin an i zuam i a tha an timi poah cu an tuah dih cang nain nau hrim an pawi kho lo i beidong ngai in an nun an hmang. Mi tampi nih an uar ngai mi pa cii kha nupi le taksa chung ah rawn i naupawi ter timi cu an thinlung ah a hung lang ve i hi thil hi an nih nupa pahnih caah cun an i ruahchan nak a dongnak bantuk zong a si fawn.\nA sinain cu ti tawp in pa cii nupi le taksa chung i rawn i nau pawiter tawp timi zong cu an ruahrem pah than lo i eiti khuakhan awk thei lo cun can an hmang. Nikhat cu thaw i chuah pah in tiah an hawile he khualeng ah an chuak i nuamhnak can an hmang hna. Cuka hmun i a al vemi an hawi pakhat kut tial zohthiam timi nih cun an kut tial a zoh hna i nanmah nupa hi cunglei in thil phundang ngai an pek dingmi hna a um cucu hngakrih ko u a can phan lai i khuaruah har thilmak nan cung ah a lang hrim lai a ti hna i an nupa cun khuaruah har ngai in an um.\nInn an tlun hnu can zeimaw zat a liam hnu ah cu an hawi pakhat chim mi zong cu an thinlung ah a um ti lo i a philh zong an philh diam cang. Nikhat cu zeipoah a si ah pa cii nupi le taksa chung i rawn i naupawi ter cu tuah ve taktak dingin biakhiahnak an tuah i doctor te an panh hna. An mah duhning te cun an pa cii cu an nu taksa chung ah cun an rawn piak ve i an i ruahchan ning bantuk tein an nu cu nau a hung pawin taktak ve cang i an i lawm ngai ngai.\nCan a liam deuh i an nupaw zong cu a lian chin lengmang i doctor te sin ah an vai i piah than i, nurse nu nih cun na pawchung i nau a um mi hi pakhat lawng silo in pakhat nak tam a si lai tiah an nu cu a rak chimh. Cutik ah cun an nupa in nau ngeilo in kum tampi a um cangmi an si i naungeih aduhtuk mi an si ve tik ah faphir van ngeih ding cu an i lawm taktak. A sinain doctor te nih a pawchung cu tha tein an van check tik ah cun na pawchung nau hi faphir zong silo in nau pa 5 bak an um ko tiah a chim tik ah an nupa cun i lomh ding le thinphan awk zong an i fiang than ti lo i khuaruah har in an um than.\nDoctor pa nih cun a nupi paw cu tha deuh in a van check than i na pawchung ah hin nau 5 lawng hmanh silo in 1 a dang zong ka hmuh than a ti i a zapi te cun 6 bak a hmuh hna. Cutik ah cun lawrence te nupa cu zeitin dah a si lai hi nau 6 bak van ngeih ding ah cun a nupi nunnak caah tihnung a si ve tik ah, a then ngeih i a then cu doctor te thiamnak hmangin thah ding, a silo le an zapi te in ngeih lo lawlaw i an nunnak lak piak i a nupi ca tu ruah deuh ding timi cu biakhiahnak har taktak a si cang.\nA donghnak ah an nupa in biakhiahnakm an tuah mi cu an mah thisen bak in aa sem mi naute an si dih ko caah pakhat hmanh that lo zumhngam nak bak in an za tein hrin dih i zuam dingin biakhiahnak an ngei. Nau an ngeih nak ding hospital zong cu lawrence nih nau 6 bak a ngeih lai caah i palh sual nak um lo ding tein an i ralring ve i riantuan tu hna zong biatak tein timhtuah nak an ngei ve.\nCuti cun lawrence cu nau ngeih can a hung phan i sizung i nau ngeihnak room chung ah cun an luhpi. Sizung riantuan tu minung 30 hrawng nih ready tein an buaipi i minutes 4 chung ah nau 6 cu fawi tein a ngeih khawh dih hna. A fale ngeihmi hna cu pound 1-2 karlak hrawng a rit mi lawngte an si hna. Nau an ngeih hnu zong ah hin an innlei ah an tlunter colh hna lo i an fale cu an 6 ning tein doctor te kut ah zohkhenh rih an si.\nKhatlei kam cun fa 6 bak a hrin tik hna ah hin an caah ngandamnak lei zong ah harsatnak nih a kan phak sual lai ti zong an phang ngai in an fale ca zong ah thihnak tiang a chuak sual lai timi cu an phang ngai ngai. Nau a ngeih hnu ni 4 a ruah hnu ah cun a nupi nih a fale lak i upa bik cu a takpum cung ah a pom ve khawh cang i lomhnak in a khat, cuti cun sizung ah thla 4 tiang doctor te nih an bultawl rih hna i thla 4 a rauh hnu ah cun an fale zong ngandam lei an panh i cuti cun innlei ah an lawi pi khawh ve cang hna.\nA sinain an fale 5 lawng an i lawipi hna i pakhat cu sizung ah um rih a hau. Sizung ah u m rih a haumi hi a hngakchia cem a si i, a nih hi a nu pawchung i a um lio ah khan a u le bantuk in hmunhma a ting ve lo i eidin zong a rakm tingco ve lo ti a si, curuang ah cun a ule nak in a derthawn deuh i sizung ah doctor te nih tha deuh in zohkhenh rih a hau tiah an ti nak a si. Can a hung liam i an fahniang te zong cu sizung in a chuak kho ve cang i, an chungkhat le an hawikom lawng hmanh silo in an thawngpang a theitu vialte nih cun an lomhpi taktak hna i an fale zong dawtu le rak zohpiak tu tampi an ngei hna.\nTheihhngalh lomi pipi zong nih an fale cu an rak zohpiak hna laksawng tampi an rak pek cio hna i an nupa in lomh an hlawh taktak. Cuti cun an fale cu an hung thang ve i a tu ah cun kum 8 an si ve cang i an unau 6 lak ah 5 u an ngandamnak zongn a tha i an hrisel dih nain a hniangbik nu cu a nu pawchung i hmunhma a tin ve lo caah a thluak lei ah tlamtlin lonak a ngei i nulepa ngeihsak hau deuh ah a cang i, a nu lawrence nih cun ka fale lak ah a hniangbik nu te nih hin a ka lomhter bik, a ule a tluk hna lo nain a mah bantuk a tlamtlign deuhlo mi pawl sianginn ah kan kaiter ve i chungkhar hi a kan nihter i a kan lomhter biktu a si tiah a chim ve.


Breaking News: Rohingya Ralzam 20000 Umnak An Ngei Lo – Onlinenungak\nBreaking News: Rohingya Ralzam 20000 Umnak An Ngei Lo\nBy kham pat on March 22, 2021\nTu lio kan vawlei cu a mit in a mit ko abikin kawlram miphun caah cun chun a mui ti khawh a si. Ni fatin te cucu an thi a kum cu zat a si tibantuk thawng lawng te theih a si ko cang. Ruah tikah ngeichiat le lungretheih lo awk a ttha ti lo. Cu lio ah Kawlram i inn pa simi Bangladesh ahcun Rohingya ralzam tam ngai an um hna i cu an um nak hmun cu a kaang ti theih a si pinah mi 20000 tluk umnak ngei loin an um ko hna tiah Teirial Catialtu sin in kan hmuh. An ttial ning tein a tanglei ah hin kan rak langhter lai.\nRohingya Ralzam 20000 Umnak An Ngei Lo\nTu chun ah khan Bangladesh hi ralzam chiahnak Cox’s Bazar a kaang, mah hi ni li chung ah a voi thumnak a kangh a si. Cox’s Bazar ahhin Myanmar nih tthawlmi Rohingya 900000 leng khua an sa. Cheukhat cu tilkulh thar pakhat ah an chiah hna.\nMau le rua in sakmi inn an si hna le a kangh dawi tukmi a si ko nain mah ti a peh in a kanghmi hi lung cu a nuam lo, khuaruah tam ngai a si.\nUN/ NTB/ VG\nRelchap :𝗖𝗮𝘁̣𝗶𝗮𝗹 𝘁𝗵𝗶𝗮𝗺 𝗣𝘂 𝗪𝗶𝗻 𝗧𝗶𝗻 𝗯𝗶𝗮𝗿𝗼𝗹𝗶𝗻𝗴\nTlangcung miphun paoh nih daihnak an duh dih. An ralṭha lo i an ṭih caah daihnak an la ngam lo, tiah Pi Aung San Suu Kyi nih a rak chim lio ah biangaitu tlor le cheng nih an zapei an rak bengh.\nPu Win Tin nih a thih hlan ah media pakhat cu “a dikmi remdaihnak taktak kan duh ahcun a olte ko cu ta, tlangcungmi hna an duhmi hi pek ahcun a dih ko,” tiah a rak chimh i a tanglei bantuk hin a rak peh.\nAn halmi thil pathum lawng a si:\n2.) Mahte khuakhan lairelnak\nMah hi cohlan piak hna ahcun daihnak kan ngah ko lai. Sihmanhsehlaw, hi ti ka chim tikah Kawl pawl nih an ka huat.\nMah hi thil pathum te pek ngam lo tuhi “ralchiat” a si tiah chim ka duh ko.\n«Burma Itself a prison»


Pa Cheukhat Baw A Thi Cang Mi Nupi Le Nau A Pawi Ter Kho Lo Mi Hna Caah Thawngpang Tha Taktak – Chin World News Evening\nAugust 27, 2019 Salai Van Hmuhning\nHihi kanmah Chinmi tampi nih kan tonmi thil asi caah rel khawh i zuam cio uh. Hurduhcuainak ah kan ruah piak hrimhrim hlah uh! A herhmi thil asi caah kan vun thlah-zamhnak asi. Aho paoh nih fa ngeih cu kan duh cio hna i, cu lio ah pa cheukhat baw (sperm) a nung lomi a rak um ve tawn i, cu bantuk harsatnak a tongmi caah thawngpang ttha ngaingai a um.\nTutan i test an ngeihmi hi thla hnih chung pachiattha (zuzu) test/zohfelnak an ngeih hnuah an vun phuan ngamnak asi. Minung baw ah a herhmi thil SSCs cell hi Myc Gene an timi hmangin an control i, nau a sem khawhnak dingah pa baw kha a hlan nak in a tam deuh in umter le karhter khawh asi i, pa baw (sperm) a thi cang an timi hna zong hi thil in hin fa ngeih khawh asi cang lai.\nPa baw (sperm) a thihnak a ruang hi baw (sperm) apetu Glycolysisc an ti i, cucu a thih ruangah main cell a nung kho lo i, cu ruangah SSCs main cell a nun khawh ahcun pa pawl nau a ngei kho lo mi caah thangpang ttha taktak asi lai.\nMyc Gene an timi Main Cell a dang a ser khawhnak ding ah a herh ngaingai mi thil pakhat Glycolysis in an control i, SSCs Main Cell thar a um ter khawh i, a nun ter khawh ah cun paw pawl baw a thih cangmi ruang nupi le nau a pawi kho lo mi cu pawi khawh asi cang lai.\nHi Hla Ah Hin Cun Ahohmanh Nih An Tluk Ti Lai Lo A Thiam Lawlaw


Ka pasal hi idohnak zong nih akan chuh piak khawh lo-Olena Zelensky, Prophet pahnih hna nih kum 2022 tiang caah thil arak phuan cia mi “Nostradamus le Baba Vanga” cu, – Kawltu Team\nMay 25, 2022 May 26, 2022 Pu Tawn Mang\nKa pasal hi idohnak zong nih akan chuh piak khawh lo-Olena Zelensky,\nUkraine First Lady Olena Zelensky hi- February 24 in an fate 2 hna he hmun himnak lei ah a va umpi, mipi hmuh ding in acancan te ah arak lang, Ni 88 idoh cang nak ah, a pasal President Volodymyr Zelensky he arual tein interview an ngei veve tlat ko, Buainak & harsatnak tampi hi kan tong ko hmanh ah, ka pasal hi idohnak ah siseh, thil dang zong ah zeihmanh nih akan lak/chuh piak khawh lo, Ni 5 liam can May 17 ah khan thla 3 deng mang an nupa in phone ichawnh hnu ah, Ukraine’s first president Leonid Kravchuk athi mi vui/phumnak Kyiv ah an nupa hi an ihmuh khi asi, Leonid Kravchuk Ukraine President hmasa bik USSR an kuaidih hnu ah mi ropi ngai mi vui/phum asi.\nLeonid phumnak ah hin Kyiv mayor Vitaly Klitschko zong a tel, Olena zong an ram idohnak ruang ah alung rethei ngai ve, ataksa zong ader ngai cang fawn khi asi.\nProphet pahnih hna nih kum 2022 tiang caah thil arak phuan cia mi “Nostradamus le Baba Vanga” cu,\nNostradamus nih arak phuan cia mi kan zoh hmasa ta lai:- Vawlei ah hin inflation tiang in thil man a sang chinchin lai, Atu ah ei le din thil, oil, gas etc aman asang ning hi zohhmanh mangtam atlung lai. chak zia hi en teh. Vawlei can khualum, khuasik, hna hi adang ngai ngai lai, Ni alintuk fawn lai, harnak phunkip aphan lai. Artificial Intelligence (AI) lei ah thanchonak fakpi in aphan lai mah nih cun chu minung hna tuannak tam, a tuan laic aah rian ahar chinchin lai. France ram zong thaut asi khawh fawn? Idohnak field ah, vawlei hi alut cuah mah lio.\nBaba Vanga nih arak phuan cia mi kan zoh than lai:- Mah midel mitcaw nu chim mi hi adik peng mi asi fawn cang, Asia ram tampi le Australia hna nih cun, ti lian faktuk in an tuar lai.\nKhualum/lin lei hi hmun tampi ah 50°C tiang aphan lai, Khakhuap hna akarh lai I, thlai hna an eichiat te lai, ti lei zong ah harsatnak aphan lai. Russia President ropi nak a zual chinchin lai, Vawlei tampi hna caah siangpahrang asi lai. Siberia vur/snow lei in lethal virus hmuh chuah a si lai, Faktuk in vawlei ah a darh te lai. Asteroid, oumuamua an timi cu aliens hna hmang in vawlei ah anrak phan ah cun, minung hna zong an lak tlauter khawh lai, mah hi mithianghlim lak tiah bible ah an chim mi hi asi khawh lai maw?\nMah hna vialte hi apawi mawh deuh deuh mi hna asi, Phan khawh phan lo khawh thil asi, tampi cu aphan cuah mah ko cang, Kan Bawipa Pathian belte cu an bia kam nak ah a tlai bal lo mi Pathian asi ko.\nRam kauhter duh ruang ah ramhme hna uk duhnak arak chuak mahruang ah ralpi 1-2 arak chuak cang atu ah cun,\nKan vawlei ram hi Pathian bia bang in thil ngeih duhtuk nak le min thang duhtuk nak ruang ah, ralpi 1-2 nak arak chuak timi cu kan theih ceu cang mi asi, Atu ah Ralpi 3 nak ding zong ah hin, super power ram hna nih ramdang super power asi lo mi ram hna cu an kut tang ah umter aduh pin ah, ram kauhternak ding zong ah asi fawn caah, Ralpi 3 nak hi chuak ding dirhmun arak si than cang lai khi asi.\nHistory hi repeat chinchin asi than ko lai hih! Vwalei ah super power ram hna karlak ah hin, Ralpi 3 nak hi chuak lo ding in an duh ceu bantuk in alangko hmanh ah, acana phan tik ah cun ven khawh asi lai lo timi hi Analysts hna nih an tuaktan ning asi cang, Third world war nuclear weapon coming soon. Ralpi hi anai chinchin cang tina kasi.\nA turu deuh deuh ko cang lai hih!\nUS nih Eastern Europe ah NATO ram pawl hna ah ivennak ding ralkap 100,000 chiah chih an tim cang tiah (CNN) nih an tar lang cang- Russia nih a leh mi cu ‘America Alliance NATO bloc hna nih “security environment” chiater ding ah hma an lak taktak ah cun, lehrulnak kan pek cawlh ko lai tiah ati ve bak ko khah!\n← Israel nih Ukraine mipi himnak duh mi hna caah work permit tuah piak asi cang lai tiah arak phuan ko cang,\nKNLA nih ralhrang pawl camp an lak piak than cang hnulei in bawmtu ding ah ralhrang lei nih ralkap dang an ngei ti lo, →


Thawngchia thei a si than Thantlang peng le Thantlang khua mi hna i ralring hna u sih – Lai Lungrawn Post\nThawngchia thei a si than Thantlang peng le Thantlang khua mi hna i ralring hna u sih\nRalokap Vanlawng Thantlang peng ah ai chok. Cucaah Thantlang khua le Thantlang peng mizapi a herh lo ah leng ah chuak lo in a himnak tlakrawh inn tang deuh ah um rih ulaw.Tutan thawngpang ka van chiah mihi the thantlang times sinin ka lak mi a si mipi caah a biapi mi a si caah ka van thanh than mi a si ralring tein um cio hna u sih.\nBreaking News:SAC ralhrang caah a biapi cem mi cu an hrawh khaw cang\nThantlang peng CDF le ralhrang kah dohnak ah CDF lei hliam tuar an tam cang


Zeihidah Pathian bia i fian kan timi cu a si? – Buanchukcho\nZeihidah Pathian bia i fian kan timi cu a si?\n1. Jahovah Pathian nih cun, “Lawkih biaknak i kal awkah le dum thiang timi ah a run in kal awk caah aa thianh i voksa le zusa le rawl fihnung a dangdang a eimi hna an donghnak ding cu a nai cang,” tiah a ti. ( Isaiah 66 : 17 )..\n2. Thiang Thlarau nih cun, “Sa zuarnak i an zuarmi cu zeipaoh va ei ko, na chiaṭha thleidannak ruangah bia bel zeihmanh va hal hna hlah. Zeicahtiah Cathiang zong nih pei, ‘Vawlei le a cung i a ummi thil vialte cu Bawipa ta an si,’ a ti cu,” tiah a ti. ( 1Korin 10 : 25 – 26 )..\n🙏 Jahovah Pathian nih le voksa le zusa ei lo dingin a chim. Asinain Thiang Thlarau nih cun sa zuarnak i an zuarmi cu zeipaoh va ei ko tiah a ti fawn. Voksa le zusa hi sa zuarnak dawr ahcun an zuar kun maw? Zuar ee, an zuar caah khan kan cawn ve lai i kan ei fawn ko lai. Ti le rawl kongah kan duhmi vialte kan ei khawh dih. Zeicatiah cun Pathian caah hin Satan dah ti lo cu a thiang lomi zeihmanh a um ti loh. Cu bantukin lamkaltu Paul nih cun, “Cucaah a Fapa thawng cun Pathian nih van le vawlei cu a dihlak in amah sin i kirter ṭhan kha a timh. Pathian nih a Fapa vailamtahnak cung i a thihnak thawng khan remnak a ser i cuticun van le vawlei i a ummi thil vialte kha amah sinah cun a kirpi ṭhan hna,” tiah a ti. ( Kolose 1 : 20 )..\n🙏 Dawtmi u le nau hna hika zawnah hin Pathian nih a Fapa vailamtahnak cung i a thihnak thawng khan remnak a ser i cuticun van le vawlei i a ummi thil vialte kha amah sinah cun a kirpi ṭhan hna tiah a ti ko caah hin vawlei i a ummi thil vialte ah cun vok le nunnak a ngeimi zu zong cu an i tal ko hnga lo maw? Tal ee, Cucaah cun Pathian bia i fian kan timi cu Pathian Fapa vailam chung i a thihnak thawngin hin minung lawng si lo in Satan dah ti lo cu vawlei chung a ummi thil vialte hi a thiang lomi zeihmamh an um ti loh. Na ei khawh dihmi a si. Zawtnak hna a ngeimi na rak si i na ei khawh lo a si ahcun phun dang muh. Cu bantukin sa zuarnak ah an zuarmi ei khawhnak ding caah tiin damnak le ka thawnnak te hna an petu Jahovah Pathian cungtu ah hin i lawm deuh zungzal ko u sih..\n🙏 Thlarau leiin cun Khrihfa ( Christian ) na si cang i cu na sinak thawngin cun Minung na si ve rih caah Laimi phun na sinak kha philh hlah. Judah miphum nun cawng hmanh law na caah pakpalawng a si ko. Si na duh lo zong na si kho hlei lai loh. Asinain Khrih zumhnak thawngin Khrihfa ( Christian ) kan sinak ahcun miphun thleiden um lo tein Thlarau in Khrih ah pumkhat kan si dih. Dawtmi u le nau hna Jesuh thawngin kan Pathian le kan Pa a simi Jahovah nih a duhmi a Fapa Jesuh Khrih kan zumh taktak ko a si ahcun vawlei hi kan caah a thlam in vanram a si ko ee. Nitin, zantin in ei le din kongah hin kan caah a buaimi a um loh. Cucaah cun Pathian bia nai fianmi hi Jahovah Nawlbia lawng si hlah seh. Zeicatiah Nawlbia in mi luat kan si cang. ( Galiti 4 : 5 )..\nNOTE : Muslim pathian Alah bantukin kan Pathian le kan Pa a simi Jahovah hin hin a Fapa Jesuh Khrih a zum taktakmi hna kan caah hin cun a dawtnak zong kha a lianhngan tuk caah cucu ei hlah. Khakha ei hlah tiah a kan titi lo ee. Sa zuarnak ah an zuarmi sa paohpaoh cu ei kho dingmi a Thiang Thlarau in fim zong kha a kan chimh ve cang ee. Careltu nan dihlak cungah Fimchimtu Thiang Thlarau nih hngalhfiannak in pe ve ko seh..\nအမှန်တရားဘက်ကရပ်တည်တဲ့ ဒေါက်တာမြဝတ်ရည် သမီးဦးလေးကို အောင်မြင်စွာမွေးဖွား\nRalhrangbu Nih Phungki Pawl Gate Cong Dingin An Ti Hna


Thawngpangttha Taktak Asi Kalay Sianginn Ah Korea Holh Le Taekwondo Cawnnak Ah A Um Lai – Chin World News Evening\nThawngpangttha Taktak Asi Kalay Sianginn Ah Korea Holh Le Taekwondo Cawnnak Ah A Um Lai\nJanuary 4, 2020 January 4, 2020 Salai Van Thawngpang\nKalay Technology sianginnn ah man lo tein Korea holh le Taikundaw (Taekwondo) cawnnak a um lai tiah theih a si. Hi cawnnak an ngeih lai dingmi cu cawnpiaktu saya le siangngakchia cun a dangdang rianttuantu pawl caah a si i cawnnak caan hi January 7, 2020 in March 7, 2020 tiang cawnnak a ngei lai ti a si.\nKorea cu cacawn nikhatni in ningani tiang cawn a si lai i a cawn caan cu zinglei suimilam 7Am-8Am tiang a si lai. Cun Taikudaw (Taekwondo) zong cacawn nikhatni in ningani tiang a si ve lai. Asinain a cawn caan belte a dang deuh. Taikundaw cu zaanlei suimilam 4Pm-5Pm tiang cawn a si ve tthan lai tiah theih a si.Taikundaw (Taekwondo) cawnnak caan ahcun hruk-aih ding (Uniform) a herh ruangah Uniform tu cu pumpak mah te cio in i damhding a si lai.\nMinung pakhat uniform caah hin kawlram tangka in 20,000 kyats a dih lai ti a si. Taikundaw cu hrilhfiah hau loin nan theih cia si lai ka zumh ahmanthlak zong kan rak tar chih ko i zoh khawh a si. Hi cawnnak ngeih dingmi ahhin a tel duh vemi nih cun Dr. Myint Myint Khai sinah pek khawh a si lai. Pehtlaihnak phone number cu-0979778023 hi ahhin pehtlaih khawh a si. Zalen\nTlangcungmi hruaitu vialte le Hriamtlai vialte he Ral ngol hrim hrim a herh\nKhah! Maynmar Idol Winner Esther Dawt Chin Sung Cu Hlunghlai Taktak In


Transfer kong ah Man U nih C Ronaldo hnatlak nak an rak ngeihpi bantukin, Pogba zong ngeihpi an duh: - Huapzau\nTu lio bawlung thawngpang meidia hna nih an ttial tam bik pakhat cu Manchester United coach Ole Gunnar Solskjaer nih Paul Pogba cu Man U ah season khat um rih ding in a duh timi hi asi. Aluancia ah khan Manchester United Cristiano Ronaldo cu mah bantukin hnatlaknak an rak ngeihpi cang tiah reports nih an langhter.\nThe Sun nih an langhter ning ah United Boss Ole Gunnar Solskjaer nih Paul Pogba sinah Kum khat dang um rih ding in a hal tiah an langhter. Ole Gunner nih hin Paul Pogba cu Man U team ser tthannak ding caah a biapi lai timi kha a ruat, 2019/20 season i Manchester United planned ah Pogba hi a chiah rih tiah an langhter tthan.\n2008 kum ah khan Red Devils lei nih mah bantuk deuh in Cristiano Ronaldo cu an rak tuah cang i, mah lio ah khan Cristiano Ronaldo cu United chuahtakin Real Madrid lei i i tthial cu a duh ngai. A donghnak ah cun C Ronaldo nih biakhhiahnak a tuah i, kum khat um rih dingin a rak tuah. Kum khat dang a um hnu ah Real Madrid lei ah 2009/10 season ah khan aa tthial.\nReports nih a langhter tthan ning ah cun Paul Pogba nih hin United lei ah um rih cu a duh tiah an langhter. Real Madrid le Juventus lei nih an duh ngai ve, nain tutan season cu an la kho men lai lo.\nManchester Evening News nih an langhter ning ah cun, Paul Pogba nih hin United sinah a lahkhah tam ter deuh dingin a nawl hna, a lahkhah cu €180milllion bak asi. Mah hi Real Madrid le Juventus lei nih a duh bantuk tangka hi an pek kho lo.\nLos Blancos nih Luka Jovic, Eden Hazard, Ferland Mendy, Eder Miliato, Rodrygo Goes le Takefusa Kubo cawknak ding ah €300million bak an hmang cang.\nPogba le amah duhtu hna nih hin biakhiahnak fiang an tuah khawh rih lo, a rauh hlan ah an tuah khawh men?\nDavid Moyes'an United a enkawl lai khan, ka fapa pian pawh ka lawm thei lo\nManchester United full back hlui Rafael da Silva chuan kum 5 liam ta a a fapa pian lai a a awm theih loh thu leh a hlim loh thu a sawi, hetih lai hian United chu David Moyes’an a enkawl […]